2.9 การจัดการ

โครงสร้างการจัดการของ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
มีรายละเอียดดังต่อไปนี้

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหาร

4.  กรรมการผู้จัดการ

[]1. คณะกรรมการบริษัท

คณะกรรมการบริษัท มีทั้งหมด 12 ท่าน ได้แก่

ชื่อ-สกุล ตำแหน่ง

1.  ศาสตราจารย์พิเศษเรวัต ฉ่ำเฉลิม ประธานกรรมการ

2.  พลตำรวจเอกสนอง วัฒนวรางกูร กรรมการ

3.  ดร.ชุมพล พรประภา กรรมการอิสระ

4.  นายชำนิ จันทร์ฉาย กรรมการอิสระ

5.  พลตำรวจโทเจตน์ มงคลหัตถี กรรมการอิสระ

6.  นายสุชัย ภูพิชญ์พงษ์ กรรมการอิสระ

7.  นายธนาธิป วิทยะสิรินันท์ กรรมการอิสระ

8.  นายมาศถวิน ชาญวีรกูล กรรมการ

9.  นางสนองนุช ชาญวีรกูล กรรมการ

10. นางอนิลรัตน์ นิติสาโรจน์ กรรมการ

11. นายวัลลภ รุ่งกิจวรเสถียร กรรมการ

12. นายวรพันธ์ ช้อนทอง กรรมการ

กรรมการผู้มีอำนาจลงนามผูกพันบริษัท

นายวัลลภ รุ่งกิจวรเสถียร กรรมการผู้จัดการลงลายมือชื่อและประทับตราสำคัญของบริษัท หรือ
นายมาศถวิน ชาญวีรกูล นายวรพันธ์ ช้อนทอง นางสนองนุช ชาญวีรกูล
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

ขอบเขตและอำนาจหน้าที่ของคณะกรรมการบริษัท

-   คณะกรรมการบริษัท มีหน้าที่ปฏิบัติตามวัตถุประสงค์ ข้อบังคับของบริษัท
    และมติที่ประชุมผู้ถือหุ้นของบริษัท ตลอดจนการดำเนินการตามกฎหมาย
    พระราชบัญญัติบริษัทมหาชน จำกัด พ.ศ. 2535 และกฎหมายว่าด้วย
    พระราชบัญญัติหลักทรัพย์และตลาดหลักทรัพย์ พ.ศ. 2535
    โดยใช้ความรู้ความสามารถและประสบการณ์ให้เป็นประโยชน์ต่อการดำเนินธุรกิจของบริษัท

-   ทบทวน ให้ความเห็นชอบ และกำกับดูแล นโยบาย ทิศทางการดำเนินงาน แผนงาน
    และงบประมาณของบริษัท ที่เสนอโดยฝ่ายจัดการ

-   กำกับดูแลให้ฝ่ายจัดการดำเนินงานตามนโยบายที่กำหนดไว้อย่างมีประสิทธิภาพ
    และให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัท
    รายการระหว่างบุคคลที่เกี่ยวโยงกันอื่น ๆ ให้พิจารณาโดยเป็นไปตามกฎระเบียบ
    ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
    หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหารือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

-   กำกับให้บริษัทมีระบบการควบคุมภายใน
    และการตรวจสอบภายในที่มีประสิทธิผลโดยจัดให้มีแผนกตรวจสอบภายใน
    เป็นผู้ติดตามดำเนินการและประสานงานกับคณะกรรมการตรวจสอบ

-   กรรมการอิสระของบริษัท จะใช้ดุลพินิจของตนอย่างเป็นอิสระในการพิจารณากำหนดกลยุทธ์
    การบริหารงาน การแต่งตั้งกรรมการ
    และเรื่องที่มีผลกระทบต่อผลประโยชน์ของผู้มีส่วนได้เสียของบริษัท
    รวมถึงการเข้าถึงสารสนเทศทางการเงิน
    และทางธุรกิจอื่นอย่างเพียงพอต่อการปฏิบัติหน้าที่และนโยบายการดำเนินงาน

องค์ประกอบและการแต่งตั้งคณะกรรมการบริษัท

ตามข้อบังคับของบริษัท กำหนดให้คณะกรรมการของบริษัท
ประกอบด้วยกรรมการจำนวนไม่น้อยกว่าห้าคนและกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
ที่ประชุมใหญ่ผู้ถือหุ้นเป็นผู้กำหนดจำนวนกรรมการบริษัท ในการประชุมสามัญประจำปี

การแต่งตั้งกรรมการบริษัทไม่ได้ผ่านกรรมการสรรหาแต่มาจากการคัดเลือกบุคคลที่มีคุณสมบัติเหมาะสมในการทำหน้าที่กรรมการของบริษัท
โดยที่ประชุมคณะกรรมการบริษัท
จะเสนอรายชื่อผู้ที่มีคุณสมบัติเหมาะสมดังกล่าวให้ที่ประชุมผู้ถือหุ้นของบริษัท
เป็นผู้พิจารณาลงมติแต่งตั้ง ในการเลือกตั้งกรรมการเป็นรายบุคคลหรือหลายคนพร้อมกัน
ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะเลือกตั้งในครั้งนั้น

ในการประชุมสามัญผู้ถือหุ้นประจำปีทุกครั้ง
ผู้เป็นกรรมการจะครบกำหนดวาระพ้นจากตำแหน่งโดยจำนวนหนึ่งในสาม
ถ้าจำนวนกรรมการจะแบ่งออกให้ตรงกันเป็นส่วนสามไม่ได้
ก็จะให้พ้นจากตำแหน่งโดยจำนวนที่ใกล้ที่สุดกับส่วนหนึ่งในสามและกรรมการผู้ออกไปนั้นจะเลือกเข้ารับตำแหน่งอีกได้

หากมีตำแหน่งกรรมการว่าง เพราะเหตุอื่นนอกจากถึงคราวออกตามวาระ
ให้คณะกรรมการบริษัทเลือกแต่งตั้งผู้อื่นเข้าเป็นกรรมการแทนตำแหน่งที่ว่างได้
บุคคลที่ได้รับแต่งตั้งเป็นกรรมการใหม่นั้น
ให้มีเวลาอยู่ในตำแหน่งได้เพียงเท่าที่กำหนดระยะเวลาซึ่งกรรมการที่ตนเข้าสืบตำแหน่งนั้นชอบที่จะอยู่ได้

องค์ประชุมคณะกรรมการในการประชุมคณะกรรมการบริษัททุกครั้ง
ต้องประกอบด้วยกรรมการมากกว่ากึ่งหนึ่งของจำนวนกรรมการทั้งหมดที่อยู่ในตำแหน่งในขณะนั้น

หากมีวาระการแต่งตั้งกรรมการบริษัท จะกำหนดให้มีการลงมติแต่งตั้งกรรมการเป็นรายบุคคล

สัดส่วนกรรมการที่เป็นตัวแทนผู้ถือหุ้นได้แก่ กรรมการจากตระกูลชาญวีรกูล จำนวน 4 ท่าน
กรรมการบุคคลภายนอกจำนวน 6 ท่าน และกรรมการที่มาจากผู้บริหารอีก 2 ท่าน รวมเป็น 12
ท่าน

คณะกรรมการตรวจสอบ

  ที่ประชุมใหญ่สามัญผู้ถือหุ้นครั้งที่ 6/2542
  ได้มติให้จัดตั้งคณะกรรมการตรวจสอบขึ้นโดยได้แต่งตั้งให้กรรมการอิสระที่ทรงคุณวุฒิและมีคุณสมบัติตามที่ตลาดหลักทรัพย์ฯ
  กำหนดจำนวน 3 ท่าน ดำรงตำแหน่งกรรมการตรวจสอบของบริษัทได้แก่

  ชื่อ-สกุล ตำแหน่ง

  1. นายชำนิ จันทร์ฉาย ประธานกรรมการตรวจสอบ

  2. พลตำรวจโทเจตน์ มงคลหัตถี กรรมการตรวจสอบ

  3. นายสุชัย ภูพิชญ์พงษ์ กรรมการตรวจสอบ

อำนาจหน้าที่ของคณะกรรมการตรวจสอบ

ตามมติที่ประชุมคณะกรรมการบริษัท ครั้งที่ 3/2551 เมื่อวันที่ 3 กันยายน 2551 ได้มติอนุมัติเปลี่ยนแปลงขอบเขต หน้าที่ และความรับผิดชอบของคณะกรรมการตรวจสอบ เพื่อให้เป็นไปตามประกาศของตลาดหลักทรัพย์แห่งประเทศไทย เรื่องคุณสมบัติและขอบเขตการดำเนินงานของคณะกรรมการตรวจสอบ พ.ศ. 2551 ดังต่อไปนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิภาพ
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรืองานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายหรือข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
        หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของคณะกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร(Charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัท
    มอบหมายด้วยความเห็นชอบจากคณะกรรมการตรวจสอบ

ในการปฏิบัติหน้าที่ตามขอบเขตอำนาจหน้าที่ตามที่กล่าวข้างต้น
คณะกรรมการตรวจสอบมีความรับผิดชอบต่อคณะกรรมการของบริษัท โดยตรง
และคณะกรรมการของบริษัท ยังคงมีความรับผิดชอบในการดำเนินงานของบริษัท ต่อบุคคลภายนอก
และวาระการดำรงตำแหน่งของกรรมการตรวจสอบมีวาระอยู่ในตำแหน่งเช่นเดียวกับคณะกรรมการของบริษัท

รายละเอียดการเข้าประชุมคณะกรรมการบริษัทของกรรมการแต่ละท่านมีดังนี้

+----------------+---------------+------------+-----------+----------+
| รายนามกรรมการ  | ตำแหน่ง        | ประช       | ประชุมคณะ  | ประชุมคณะ |
|                |               | ุมสามัญผู้ถือหุ้น |           |          |
|                |               |            | กร        | กรรมกา   |
|                |               | ประจำปี     | รมการบริษัท | รตรวจสอบ |
|                |               | 2554       |           |          |
|                |               |            | ณ 31      | ณ 31 ธันว |
|                |               |            | ธันวาคม    | าคม 2554 |
|                |               |            | 2554      |          |
|                |               |            |           | (รวม 5   |
|                |               |            | (รวม 8    | ครั้ง)     |
|                |               |            | ครั้ง)      |          |
+----------------+---------------+------------+-----------+----------+
| ศาสต           | ประธานกรรมการ | เข้า        | 8/8       | -        |
| ราจารย์พิเศษเรวัต |               |            |           |          |
| ฉ่ำเฉลิม         | แ             |            |           |          |
|                | ละกรรมการอิสระ |            |           |          |
+----------------+---------------+------------+-----------+----------+
| พลตำรวจเอกสนอง | กรรมการ       | ไม่เข้า      | 8/8       | -        |
| วัฒนวรางกูร      |               |            |           |          |
+----------------+---------------+------------+-----------+----------+
| ดร.ชุมพล        | กรรมการอิสระ   | เข้า        | 4/8       | -        |
| พรประภา        |               |            |           |          |
+----------------+---------------+------------+-----------+----------+
| นายชำนิ จันทร์ฉาย | ก             | เข้า        | 8/8       | 5/5      |
|                | รรมการอิสระและ |            |           |          |
|                |               |            |           |          |
|                | ประธานก       |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| พลตำรวจโทเจตน์  | ก             | เข้า        | 8/8       | 5/5      |
| มงคลหัตถี        | รรมการอิสระและ |            |           |          |
|                |               |            |           |          |
|                | ก             |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| นายสุชัย ภูพิชญ์พงษ์ | กรรมการอิสระ   | เข้า        | 8/8       | 5/5      |
|                | และ           |            |           |          |
|                |               |            |           |          |
|                | ก             |            |           |          |
|                | รรมการตรวจสอบ |            |           |          |
+----------------+---------------+------------+-----------+----------+
| นายธนาธิป       | กรรมการอิสระ   | เข้า        | 8/8       | -        |
| วิทยะสิรินันท์      |               |            |           |          |
+----------------+---------------+------------+-----------+----------+
| นายมาศถวิน      | กรรมการ       | เข้า        | 8/8       | -        |
| ชาญวีรกูล        |               |            |           |          |
+----------------+---------------+------------+-----------+----------+
| นางสนองนุช      | กรรมการ       | ไม่เข้า      | 8/8       | -        |
| ชาญวีรกูล        |               |            |           |          |
+----------------+---------------+------------+-----------+----------+
| นางอนิลรัตน์      | กรรมการ       | เข้า        | 7/8       | -        |
| นิติสาโรจน์       |               |            |           |          |
+----------------+---------------+------------+-----------+----------+
| นายวัลลภ        | กรรมการ       | เข้า        | 8/8       | -        |
| รุ่งกิจวรเสถียร    |               |            |           |          |
+----------------+---------------+------------+-----------+----------+
| นายวรพันธ์       | กรรมการ       | เข้า        | 8/8       | 5/5      |
| ช้อนทอง         |               |            |           |          |
+----------------+---------------+------------+-----------+----------+

รายละเอียดการถือครองหลักทรัพย์ของกรรมการบริษัท

+-------------------+------------------------+------------+-----------+
| รายนามกรรมการ     | ตำแหน่ง                 | จำนวนหุ้น    | สัดส       |
|                   |                        | (หน่วย)     | ่วนการถือหุ้น |
+-------------------+------------------------+------------+-----------+
| ศ                 | ประธานกรรมการ          | 10,000     | 0.001%    |
| าสตราจารย์พิเศษเรวัต | และกรรมการอิสระ         |            |           |
| ฉ่ำเฉลิม            |                        |            |           |
+-------------------+------------------------+------------+-----------+
| พลตำรวจเอกสนอง    | กรรมการ                | -          | -         |
| วัฒนวรางกูร         |                        |            |           |
+-------------------+------------------------+------------+-----------+
| ดร.ชุมพล พรประภา   | กรรมการอิสระ            | -          | -         |
+-------------------+------------------------+------------+-----------+
| นายชำนิ จันทร์ฉาย    | กรรมการอิสระและ         | -          | -         |
|                   |                        |            |           |
|                   | ประธานกรรมการตรวจสอบ   |            |           |
+-------------------+------------------------+------------+-----------+
| พลตำรวจโทเจตน์     | กรรมกา                 | -          | -         |
| มงคลหัตถี           | รอิสระและกรรมการตรวจสอบ |            |           |
+-------------------+------------------------+------------+-----------+
| นายสุชัย ภูพิชญ์พงษ์    | กรรมกา                 | -          | -         |
|                   | รอิสระและกรรมการตรวจสอบ |            |           |
+-------------------+------------------------+------------+-----------+
| นายธนาธิป          | กรรมการอิสระ            | 10,000     | 0.001%    |
| วิทยะสิรินันท์         |                        |            |           |
+-------------------+------------------------+------------+-----------+
| นายมาศถวิน ชาญวีรกูล | กรรมการ                | 19,800,000 | 1.66%     |
+-------------------+------------------------+------------+-----------+
| นางสนองนุช ชาญวีรกูล | กรรมการ                | 1          | 16.04%    |
|                   |                        | 89,845,280 |           |
+-------------------+------------------------+------------+-----------+
| นางอนิลรัตน์         | กรรมการ                | 19,800,000 | 1.66%     |
| นิติสาโรจน์          |                        |            |           |
+-------------------+------------------------+------------+-----------+
| นายวัลลภ           | กรรมการ                | -          | -         |
| รุ่งกิจวรเสถียร       |                        |            |           |
+-------------------+------------------------+------------+-----------+
| นายวรพันธ์ ช้อนทอง   | กรรมการ                | -          | -         |
+-------------------+------------------------+------------+-----------+

คณะกรรมการบริหาร

อ้างถึงคำสั่งของบริษัท ที่ ซท-คส 20/2550 เรื่อง
แต่งตั้งผู้บริหารและเปลี่ยนแปลงผังโครงสร้างองค์กร ซึ่งสั่ง ณ วันที่ 29 พฤศจิกายน 2550
เห็นควรให้มีการแต่งตั้งและปรับเปลี่ยนตำแหน่งพนักงานระดับบริหารและเปลี่ยนแปลงผังโครงสร้างองค์กรใหม่
เพื่อให้การบริหารภายในบริษัท เป็นไปด้วยความเรียบร้อยเหมาะสมและรองรับการเติบโตของบริษัท
จึงเป็นผลให้บริษัท โดยให้ยกเลิกคำสั่งที่ ซท.-คส.1/2550 ลงวันที่ 15 มกราคม 2550
เรื่องแต่งตั้งผู้บริหารและเปลี่ยนแปลงผังโครงสร้างองค์กร
หรือประกาศและคำสั่งอื่นใดที่ขัดแย้งคำสั่งนี้ทั้งหมด พร้อมกันนี้บริษัท ได้ออกคำสั่งที่ ซท-คส
22/2550 เรื่อง แต่งตั้งคณะกรรมการบริหาร สั่ง ณ วันที่ 3 ธันวาคม 2550
คณะกรรมการบริหารของบริษัท มีทั้งหมด 7 ท่าน ได้แก่

ชื่อ-สกุล ตำแหน่ง

  1. นายวัลลภ รุ่งกิจวรเสถียร ประธานกรรมการบริหาร

  2. นายวรพันธ์ ช้อนทอง กรรมการบริหาร

  3. นายภาคภูมิ ศรีชำนิ กรรมการบริหาร

  4. นายวรัช กุศลมโนมัย กรรมการบริหาร

  5. นายชาญชัย ธารรักประเสริฐ กรรมการบริหาร

  6. นายประเสริฐ คงเคารพธรรม กรรมการบริหาร

  7. นายธีรพงศ์ วิชิรานนท์ กรรมการบริหาร

ขอบเขตและอำนาจหน้าที่ของคณะกรรมการบริหาร

-   วางแผนงาน กำหนดระเบียบการและบริหารงาน เพื่อให้การดำเนินงานของบริษัท
    เป็นไปตามนโยบายที่คณะกรรมการบริษัทเห็นชอบ

-   ดำเนินงานให้เป็นไปตามนโยบายที่คณะกรรมการบริษัทกำหนด

-   ติดตามผลการดำเนินงานของฝ่ายต่าง ๆ ในบริษัท
    โดยกำหนดให้มีการประชุมคณะกรรมการบริหารอย่างน้อย 1-2 ครั้งต่อเดือน
    มีเลขานุการคณะกรรมการบริหารเป็นผู้จดบันทึกและจัดทำรายงานการประชุม
    ซึ่งสามารถตรวจสอบได้
    ทั้งยังได้นำรายงานคณะกรรมการบริหารนี้เสนอต่อที่ประชุมคณะกรรมการบริษัท รับทราบทุกครั้ง

กรรมการผู้จัดการ

กรรมการผู้จัดการ คือ นายวัลลภ รุ่งกิจวรเสถียร

ขอบเขตและอำนาจหน้าที่ของกรรมการผู้จัดการ

ตามมติที่ประชุมคณะกรรมการบริษัท ครั้งที่ 3/2545 เมื่อวันที่ 10 พฤษภาคม 2545
ได้มีมติอนุมัติขอบเขตและอำนาจหน้าที่ของกรรมการผู้จัดการดังนี้
กรรมการผู้จัดการเป็นผู้บริหารงานจัดการและดูแลควบคุมการดำเนินธุรกิจของบริษัท
เว้นแต่การดำเนินการใดที่ตามหลักเกณฑ์ของกฎหมายหรือหลักเกณฑ์ของหน่วยงานที่ควบคุมดูแลบริษัท
กำหนดให้ต้องได้รับความเห็นชอบจากที่ประชุมคณะกรรมการหรือที่ประชุมผู้ถือหุ้น
ให้กรรมการผู้จัดการดำเนินการตามหลักเกณฑ์ดังกล่าว
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนและกำหนดห้ามมิให้กรรมการผู้จัดการหรือบุคคลที่กรรมการผู้จัดการมอบหมายให้ทำหน้าที่แทน
อนุมัติการทำรายการใด ๆ ระหว่างกรรมการผู้จัดการหรือบุคคลที่ได้รับมอบหมายดังกล่าว
หรือบุคคลที่อาจมีความขัดแย้งมีส่วนได้เสียหรืออาจมีความเห็นขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

ผู้บริหาร

รายชื่อผู้บริหารบริษัท ดังที่รายงานในหัวข้อคณะกรรมการบริหาร

เลขานุการบริษัท

นายไชยาพร อิ่มเจริญกุล 

ขอบเขตและอำนาจหน้าที่ของเลขานุการบริษัท

1. จัดทำและเก็บรักษาเอกสารดังต่อไปนี้

  - ทะเบียนกรรมการ

  - หนังสือนัดประชุมคณะกรรมการ รายงานการประชุมคณะกรรมการ
  และรายงานประจำปีของบริษัท

  - หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3. ให้คำแนะนำด้านกฎหมายและกฎเกณฑ์ต่างๆ ที่คณะกรรมการจะต้องทราบ

4. ดูแลกิจกรรมของคณะกรรมการรวมทั้งประสานงานให้มีการปฏิบัติตามมติคณะกรรมการ

5. ดำเนินการอื่นๆ ตามที่คณะกรรมการกำกับตลาดทุนประกาศกำหนด

ผู้สอบบัญชีของบริษัท

  บริษัท สำนักงาน เอินส์ท แอนด์ ยัง จำกัด

  - ความสัมพันธ์อื่น ๆ กับบริษัท : ไม่มี

  - จำนวนปีที่เป็นผู้สอบบัญชีให้บริษัท : 11 ปี

กรรมการอิสระ

กรรมการอิสระมีรายนามดังต่อไปนี้

1. ศาสตราจารย์พิเศษเรวัต ฉ่ำเฉลิม กรรมการอิสระ

2. นายชำนิ จันทร์ฉาย กรรมการอิสระ

3. พลตำรวจโทเจตน์ มงคลหัตถี กรรมการอิสระ

4. นายสุชัย ภูพิชญ์พงษ์ กรรมการอิสระ

5. ดร.ชุมพล พรประภา กรรมการอิสระ

6. นายธนาธิป วิทยะสิรินันท์ กรรมการอิสระ

คำนิยามของ “กรรมการอิสระ”

กรรมการอิสระของบริษัท
เป็นผู้ที่มีคุณสมบัติตรงตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ ที่
กลต.ก.(ว)32/2551 เรื่องการปรับปรุงข้อกำหนดเกี่ยวกับกรรมการอิสระและกรรมการตรวจสอบ
ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้อง[1]ด้วย

2.  ไม่เป็นกรรมการที่มีส่วนร่วมบริหารงาน[2] / พนักงาน / ลูกจ้าง /
    ที่ปรึกษาที่ได้รับเงินเดือนประจำ / ผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน[3] หรือนิติบุคคลที่อาจมีความขัดแย้ง (ปัจจุบันและช่วง 2
    ปีก่อนที่ได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีความสัมพันธ์ทางธุรกิจและในลักษณะของการให้บริการทางวิชาชีพ
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์เกี่ยวกับกรรมการอิสระและกรรมการตรวจสอบ

5.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

6.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

7.  กรรมการอิสระที่มีคุณสมบัติตามข้อ 1 – 6
    อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคลที่อาจมีความขัดแย้ง
    โดยมีการตัดสินใจในรูปแบบองค์คณะ (Collective Decision)

9. ค่าตอบแทนกรรมการและผู้บริหารของบริษัทและบริษัทย่อย

1.  ค่าตอบแทนที่เป็นตัวเงินของบริษัท

  ค่าตอบแทนรวมของกรรมการบริษัทและที่ปรึกษาคณะกรรมการบริษัท จำนวน 12 คน ของปี 2554

  - จำนวนเงิน 5,180,000 บาท โดยเป็นค่าตอบแทนในรูปของเบี้ยประชุมและค่าบำเหน็จ

  ค่าตอบแทนรวมของกรรมการบริหาร และผู้บริหารของบริษัทฯ จำนวน 7 คน ของปี 2554

  - จำนวนเงิน 37,800,000 บาท โดยเป็นค่าตอบแทนในรูปเงินเดือนและโบนัส

2.  ค่าตอบแทนอื่น ๆ

- ไม่มี -

ตารางแสดงรายละเอียดของค่าตอบแทนที่เป็นตัวเงินของกรรมการบริษัทประจำปี 2554

(หน่วย : บาท)

+------------------+--------------+---------+---------+-------+-------+
| รายนามกรรมการ    | ตำแหน่ง       | ค่าเ     | ค่าเบี้ยป  | ค่าบ   | ค     |
|                  |              | บี้ยประชุม | ระชุมคณะ | ำเหน็จ | ่าตอบแ |
|                  |              | คณะกรรม | กรรมการ |       | ทนรวม |
|                  |              | การบริษัท | ตรวจสอบ |       |       |
+------------------+--------------+---------+---------+-------+-------+
| ศ                | ป            | 320,000 | -       | 40    | 72    |
| าตราจารย์พิเศษเรวัต | ระธานกรรมการ |         |         | 0,000 | 0,000 |
| ฉ่ำเฉลิม           |              |         |         |       |       |
|                  | แล           |         |         |       |       |
|                  | ะกรรมการอิสระ |         |         |       |       |
+------------------+--------------+---------+---------+-------+-------+
| พลตำรวจเอกสนอง   | กรรมการ      | 160,000 | -       | 20    | 36    |
| วัฒนวรางกูร        |              |         |         | 0,000 | 0,000 |
+------------------+--------------+---------+---------+-------+-------+
| ดร.ชุมพล พรประภา  | กรรมการอิสระ  | 80,000  | -       | 20    | 28    |
|                  |              |         |         | 0,000 | 0,000 |
+------------------+--------------+---------+---------+-------+-------+
| นายชำนิ จันทร์ฉาย   | ป            | 160,000 | 200,000 | 40    | 76    |
|                  | ระธานกรรมการ |         |         | 0,000 | 0,000 |
|                  |              |         |         |       |       |
|                  | ตรวจสอบ      |         |         |       |       |
|                  |              |         |         |       |       |
|                  | แล           |         |         |       |       |
|                  | ะกรรมการอิสระ |         |         |       |       |
+------------------+--------------+---------+---------+-------+-------+
| พลตำรวจโทเจตน์    | กร           | 160,000 | 100,000 | 20    | 46    |
| มงคลหัตถี          | รมการตรวจสอบ |         |         | 0,000 | 0,000 |
|                  |              |         |         |       |       |
|                  | แล           |         |         |       |       |
|                  | ะกรรมการอิสระ |         |         |       |       |
+------------------+--------------+---------+---------+-------+-------+
| นายสุชัย ภูพิชญ์พงษ์   | กร           | 160,000 | 100,000 | 20    | 46    |
|                  | รมการตรวจสอบ |         |         | 0,000 | 0,000 |
|                  |              |         |         |       |       |
|                  | แล           |         |         |       |       |
|                  | ะกรรมการอิสระ |         |         |       |       |
+------------------+--------------+---------+---------+-------+-------+
| นายธนาธิป         | กรรมการอิสระ  | 160,000 | -       | 20    | 36    |
| วิทยะสิรินันท์        |              |         |         | 0,000 | 0,000 |
+------------------+--------------+---------+---------+-------+-------+
| นายมาศถวิน        | กรรมการ      | 160,000 | -       | 20    | 36    |
| ชาญวีรกูล          |              |         |         | 0,000 | 0,000 |
+------------------+--------------+---------+---------+-------+-------+
| นางสนองนุช        | กรรมการ      | 140,000 | -       | 20    | 34    |
| ชาญวีรกูล          |              |         |         | 0,000 | 0,000 |
+------------------+--------------+---------+---------+-------+-------+
| นางอนิลรัตน์        | กรรมการ      | 160,000 | -       | 20    | 36    |
| นิติสาโรจน์         |              |         |         | 0,000 | 0,000 |
+------------------+--------------+---------+---------+-------+-------+
| นายวัลลภ          | กรรมการ      | 160,000 | -       | 20    | 36    |
| รุ่งกิจวรเสถียร      |              |         |         | 0,000 | 0,000 |
|                  | และ          |         |         |       |       |
|                  | กรรมการบริหาร |         |         |       |       |
+------------------+--------------+---------+---------+-------+-------+
| นายวรพันธ์ ช้อนทอง  | กรรมการ      | 160,000 | -       | 20    | 36    |
|                  |              |         |         | 0,000 | 0,000 |
|                  | และ          |         |         |       |       |
|                  | กรรมการบริหาร |         |         |       |       |
+------------------+--------------+---------+---------+-------+-------+
| รวม              |              | 1,      | 400,000 | 2,80  | 5,18  |
|                  |              | 980,000 |         | 0,000 | 0,000 |
+------------------+--------------+---------+---------+-------+-------+

9.  ค่าตอบแทนที่เป็นตัวเงินของบริษัทย่อย

  ค่าตอบแทนรวมของกรรมการบริษัทที่เป็นกรรมการในบริษัทย่อย จำนวน 1 คน ของปี 2554

  - จำนวนเงิน 5,000 บาท โดยเป็นค่าตอบแทนในรูปของเบี้ยประชุม

ตารางแสดงรายละเอียดของค่าตอบแทนที่เป็นตัวเงินของกรรมการบริษัทที่เป็นกรรมการบริหารและเป็นกรรมการในบริษัทย่อยปี
2554

  (หน่วย : บาท)

+------------------------+----------------------+----------------------+
| รายนามกรรมการ          | ตำแหน่ง               | ค่าเบี้ยประชุมคณะกรรมการ |
|                        |                      |                      |
|                        |                      | บริษัทย่อย              |
+------------------------+----------------------+----------------------+
| นายวรพันธ์ ช้อนทอง        | กรรมการ              | 5,000                |
+------------------------+----------------------+----------------------+
| รวม                    |                      | 5,000                |
+------------------------+----------------------+----------------------+

หมายเหตุ : บริษัทย่อยคือบริษัท เอช ที อาร์ จำกัด ซึ่งบริษัท ถือหุ้นในสัดส่วนร้อยละ 80.90

11. บุคลากร

11.1 โครงสร้างบุคลากร

บริษัทมีพนักงานประจำ ณ วันที่ 31 ธันวาคม 2554 รวม 1,086 คน แบ่งเป็นสายงานปฏิบัติการ
788 คน และสายงานการเงินและบริหาร 298 คน

บริษัทมีการทบทวนและวางแผนอัตรากำลังพลเป็นรายปี
เพื่อให้สามารถจัดเตรียมบุคลากรให้สอดคล้องและเพียงพอกับปริมาณงานและจำนวนหน่วยงานที่คาดว่าจะเกิดขึ้นในแต่ละปี

11.2 ผลตอบแทนรวมของพนักงาน

เงินเดือนและโบนัสของพนักงานในปี 2554 เป็นเงินรวม 538,605,196 บาท
และมีการจ่ายเงินสมทบกองทุนสำรองเลี้ยงชีพ เป็นเงิน 16,293,154 บาท

  11.3 การเปลี่ยนแปลงจำนวนพนักงานอย่างมีนัยสำคัญ หรือข้อพิพาทด้านแรงงาน (ในรอบ
  3ปีที่ผ่านมา)

ในรอบ 3 ปีที่ผ่านมาจำนวนพนักงานของบริษัท
ไม่มีการเปลี่ยนแปลงอย่างมีนัยสำคัญและไม่มีข้อพิพาทแรงงาน

- นโยบายการบริหารทรัพยากรบุคคล

บริษัทมีนโยบายในการบริหารทรัพยากรบุคคลที่ชัดเจน มีการดูแลบุคลากรอย่างทั่วถึง
ให้ผลตอบแทนในการทำงานและจัดสวัสดิการแก่พนักงานทุกคนสอดคล้องกับภาวะการแข่งขันและตลาดแรงงาน
ปฏิบัติต่อพนักงานด้วยความเป็นธรรม เสมอภาค ภายใต้กรอบระเบียบข้อบังคับการทำงานบริษัท
กฎหมายแรงงาน และประเพณีที่ดีงามในสังคม ดูแลพนักงานให้มีคุณภาพชีวิตและสุขภาพอนามัยที่ดี
มีสภาพการทำงานที่ปลอดภัย สร้างบรรยากาศการทำงานที่ดีและส่งเสริมการทำงานเป็นทีม
รวมถึงมีการพัฒนาพนักงานให้มีความรู้ความสามารถทั้งรายบุคคลและแบบกลุ่มตามสายอาชีพ
โดยมีวัตถุประสงค์เพื่อพัฒนาศักยภาพของพนักงานเพื่อ เพิ่มประสิทธิภาพและประสิทธิผลในการทำงาน
พร้อมกับการสนับสนุนให้เป็นองค์กรแห่งการเรียนรู้

- การวางแผนบุคลากร

บริษัทมีการวางแผนกำลังพลที่ต้องการให้สอดคล้องกับปริมาณงานก่อสร้างและจำนวนหน่วยงานที่คาดว่าจะเกิดขึ้น
โดยมีเป้าหมาย เพื่อให้ได้มาซึ่งบุคลากรที่มีคุณสมบัติเหมาะสม มีศักยภาพ
ในจำนวนและช่วงเวลาที่เหมาะสม

- การสรรหาและคัดเลือกบุคลากร

บริษัทมีกระบวนการคัดเลือกบุคลากรที่มีความรู้ความสามารถและมีคุณภาพโดยการรับสมัครตรง
ผ่านช่องทางการประชาสัมพันธ์รูปแบบต่างๆ ได้แก่ สื่อสิ่งพิมพ์ อินเตอร์เนต
การเข้าร่วมตลาดนัดแรงงานทั้งของภาครัฐ ได้แก่
กรมการจัดหางานและตลาดนัดแรงงานที่จัดโดยมหาวิทยาลัย
การสรรหาจากสถาบันการศึกษาและวิทยาลัยอาชีวศึกษาชั้นนำทั่วประเทศ
มีการทดสอบความรู้ทางวิชาการและการสัมภาษณ์แบบ Competency Based Interview
โดยมุ่งเน้นการสรรหาและคัดเลือกบุคลากรที่มีความรู้ความสามารถ มีวิสัยทัศน์ มีทัศนคติที่ดี
มีทักษะการทำงานเป็นทีม
และมีความคิดสร้างสรรค์ให้สอดคล้องกับลักษณะงานและความรับผิดชอบของแต่ละตำแหน่งงาน

- การประเมินผลการปฏิบัติงานและการบริหารค่าตอบแทน

บริษัทมีระบบการประเมินผลการปฏิบัติงานที่เป็นรูปธรรม
โดยมีการกำหนดเกณฑ์ผลการปฏิบัติงานรายบุคคลและของทีมงานที่สอดคล้องกับแผนการดำเนินงานของบริษัท
เชื่อมโยงกับระบบค่าตอบแทนที่เหมาะสมและเป็นธรรม
โดยมีการพัฒนาปรับปรุงให้สอดคล้องกับภาวะของการแข่งขันและสภาพตลาดแรงงานที่เปลี่ยนไปในแต่ละช่วงเวลาผ่านเครื่องมือทางการบริหารทรัพยากรบุคคลต่างๆ
ได้แก่ Competency (สมรรถนะหรือความสามารถของบุคคล) หรือ KPI (ตัวชี้วัดผลงาน) เป็นต้น

- สวัสดิการพนักงาน

บริษัทจัดสวัสดิการให้แก่พนักงาน ดังนี้

-   สวัสดิการตามข้อกำหนดของกฎหมาย ได้แก่ กองทุนประกันสังคมและกองทุนเงินทดแทน

-   สวัสดิการที่บริษัท เห็นสมควรจัดเพิ่มเติมเพื่อเป็นขวัญและกำลังใจ
    และส่งเสริมคุณภาพชีวิตให้กับผู้ปฏิบัติงานในฐานะสมาชิกของบริษัท อันได้แก่
    กองทุนสำรองเลี้ยงชีพ ประกันชีวิตและอุบัติเหตุ รางวัลผู้ปฏิบัติงานนาน
    ทุนการศึกษาบุตรซิโน-ไทย การตรวจสุขภาพประจำปี เครื่องแบบผู้ปฏิบัติงาน
    เงินช่วยเหลืองานศพ วันลา ได้แก่ วันหยุดพักผ่อนประจำปี ลากิจและลาบวช โบนัส
    (ตามผลประกอบการ) และอื่นๆ เช่น น้ำดื่ม ศูนย์ออกกำลังกาย ห้องสมุด ห้องสุขา
    ยาสามัญประจำสำนักงาน

- นโยบายด้านการเรียนรู้และพัฒนาบุคลากร

บริษัทมีเป้าหมายด้านการเรียนรู้และพัฒนาบุคลากร
ผ่านการฝึกอบรมและพัฒนาบุคลากรและลูกจ้างทุกระดับให้ตรงกับความต้องการในการทำงานแต่ละลักษณะงาน
ทั้งนี้เพื่อให้บุคลากรได้มีความรู้ ความสามารถ ทักษะและความชำนาญในงาน
สามารถปฏิบัติงานได้อย่างมีประสิทธิภาพให้สอดคล้องกับแผนการดำเนินธุรกิจขององค์กร
ทั้งในปัจจุบันและพร้อมต่อการแข่งขันในอนาคตได้อย่างยั่งยืน โดยการพัฒนามุ่งเน้น 3 มิติ ได้แก่

-   การพัฒนาบุคลากรแบบรายบุคคลและรายกลุ่ม

-   การวางแผนความก้าวหน้าในอาชีพ

-   การพัฒนาองค์กร

- การพัฒนาบุคลากรแบบรายบุคคลและแบบกลุ่ม (Individual and Group Training &
Development)

การพัฒนาบุคลากรแบบรายบุคคลของบริษัทนั้น จะให้ความสำคัญกับการพัฒนาความสามารถหลัก
(Competency) ทักษะส่วนบุคคล (Personal Skill) และเทคโนโลยีใหม่ (Technical
Knowledge & Technology) ที่ช่วยเพิ่มประสิทธิภาพในการทำงาน
โดยแต่ละตำแหน่งงานจะมีแผนการพัฒนาและฝึกอบรมเฉพาะตำแหน่งงานตามแผนที่เส้นทางการอบรมระยะยาว
(Training Road Map)
ซึ่งเป็นการประสานงานระหว่างฝ่ายทรัพยากรบุคคลร่วมกับหน่วยงานต้นสังกัดและพนักงานผู้ปฏิบัติงาน
เพื่อประเมินความรู้และทักษะที่ต้องการพัฒนาเพิ่มเติม
โดยรูปแบบการอบรมมีทั้งการอบรมสัมมนาทั้งภายนอกและภายในซึ่งดำเนินการโดยสถาบันชั้นนำหรือวิทยากรผู้เชี่ยวชาญในแต่ละสาขา
อาทิ การเข้าร่วมอบรมสัมมนากับสภาวิศวกร วิศวกรรมสถานแห่งประเทศไทย ในหลักสูตร
เทคนิคการก่อสร้างขนาดใหญ่ วิศวกรรมปฐพีและฐานราก หรือหลักสูตรอื่นๆ เช่น
การก่อสร้างเพื่อสิ่งแวดล้อม (Green Construction) เป็นต้น

ในการพัฒนาตามลักษณะกลุ่มงานนั้น บริษัทได้จัดให้มีการอบรมสัมมนาภายในเป็นประจำทุกปี
ทั้งในส่วนงานปฏิบัติการและสายงานการเงินและบริหาร
โดยการฝึกอบรมพนักงานระดับปฏิบัติงานจะมุ่งเน้นหลักสูตรที่ช่วยเพิ่มประสิทธิภาพในการทำงาน เช่น
หลักสูตร Construction Management หลักสูตร English for Engineers หลักสูตร
Presentation Skill หลักสูตร Safety Workshop
หลักสูตรพัฒนาทักษะหัวหน้างานและหลักสูตรการทำงานเป็นทีม เป็นต้น
และเพื่อเพิ่มทักษะทางด้านการบริหารสำหรับพนักงาน บริษัทได้จัดให้มีการอบรมในหลักสูตร
Mini-MBA ซึ่งเป็นความร่วมมือระหว่างบริษัท และมหาวิทยาลัยธรรมศาสตร์
ให้กับพนักงานระดับหัวหน้างานทุกส่วนงาน และบริษัทยังมีเครื่องมือการพัฒนาด้วยวิธีการอื่นๆ
ที่นอกเหนือจากการฝึกอบรมในห้องเรียน (Non Classroom Training) เช่น การสอนงาน
การดูงานนอกสถานที่ การมอบหมายงาน การเรียนรู้ด้วยตนเอง ระบบพี่เลี้ยง เป็นต้น

นอกเหนือจากการพัฒนาพนักงานในระดับปฏิบัติการและระดับบริหารแล้ว
บริษัทยังมีการยกระดับพัฒนาฝีมือแรงงานตลอดจนช่างก่อสร้างต่างๆโดยส่งลูกจ้างเข้ารับการอบรมและทดสอบฝีมือตามมาตรฐาน

แรงงานในสาขาช่างก่ออิฐ ฉาบปูน ช่างเชื่อม
เพื่อเป็นการเพิ่มทักษะและความปราณีตในการทำงานทั้งด้านทฤษฎีและภาคปฏิบัติ
ซึ่งดำเนินการฝึกอบรมโดยสถาบันพัฒนาฝีมือแรงงานปีละหลายรุ่น
ซึ่งจากการมุ่งมั่นพัฒนาบุคลากรอย่างต่อเนื่องและสอดคล้องกับพระราชบัญญัติส่งเสริมพัฒนาฝีมือแรงงานดังกล่าว
ทำให้บริษัทได้รับรางวัลในฐานะสถานประกอบกิจการดีเด่นด้านส่งเสริมการพัฒนาฝีมือแรงงานประจำปี
2551 จากกระทรวงแรงงาน

- การวางแผนความก้าวหน้าในอาชีพ (Career Path)

บริษัทได้มีการจัดทำแผนอาชีพสำหรับบุคลากรในสำหรับทั้งสายงานปฏิบัติการและสายงานสนับสนุน
เพื่อเป็นแนวทางในการกำหนดแผนพัฒนาบุคลากรให้มีการเติบโตด้วยทักษะและความรู้ที่เหมาะสมกับตำแหน่งงานในอนาคต

- การพัฒนาองค์กร (Organization Development)

บริษัทมีนโยบายพัฒนาองค์กรทั้งในสายงานปฏิบัติการและสายงานการเงินและบริหารเพื่อให้บริษัทมีการเติบโตอย่างแข็งแกร่ง
มีความสามารถในการแข่งขันในระยะยาว
เพิ่มประสิทธิภาพและประสิทธิผลในการดำเนินงานโดยรวมของบริษัทให้มีการเติบโตอย่างต่อเนื่องและเป็นบริษัทรับเหมาก่อสร้างชั้นนำแห่งหนึ่งของประเทศไทย
โดยเป้าหมายที่มีความสำคัญต่อการเติบโตของบริษัท คือ
การพัฒนาองค์กรให้ก้าวไปสู่การเป็นองค์กรแห่งการเรียนรู้ (Learning Organization)
เพื่อสร้างความเป็นเลิศในการดำเนินงานและสร้างวัฒนธรรมให้บุคลากรของบริษัท
เป็นผู้ที่ขวนขวายหาความรู้อย่างไม่หยุดนิ่งและมีการถ่ายทอดความรู้ระหว่างกัน
รวมไปถึงมีการจัดการความรู้ (Knowledge Management) ที่เป็นระบบ
เพื่อให้เกิดการถ่ายทอดประสบการณ์และทักษะที่มีความจำเป็นต่อความสำเร็จขององค์กรผ่านไปสู่บุคลากรแบบรุ่นต่อรุ่นและถือเป็นปณิธาณที่ไม่มีการหยุดยั้ง

12. การกำกับดูแลกิจการ

 12.1 สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญอย่างจริงจังต่อสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน มีการกำหนดแนวทางและการดำเนินการต่างๆ เพื่อเป็นการรักษาสิทธิของผู้ถือหุ้น และเพื่อให้ผู้ถือหุ้นทุกรายได้รับการปฏิบัติอย่างเป็นธรรมและเท่าเทียมกันทุกราย ดังนี้

 - การประชุมผู้ถือหุ้น

ในการประชุมผู้ถือหุ้น บริษัทได้ดำเนินการจัดส่งหนังสือนัดประชุมผู้ถือหุ้นไปยังผู้ถือหุ้น
โดยในหนังสือนัดประชุมนั้นประกอบไปด้วยรายละเอียดดังนี้

1. แจ้งถึงวัน เวลา และสถานที่ในการจัดประชุมที่ชัดเจน
โดยสถานที่ในการจัดประชุมสามารถเข้าถึงได้สะดวก

2.  แจ้งถึงเอกสารที่ผู้ถือหุ้นต้องใช้แสดงตัวเพื่อเข้าการประชุม

3.  แจ้งถึงวาระการประชุม โดยบริษัท จัดเตรียมข้อมูล
    เอกสารและรายละเอียดประกอบการประชุมในวาระต่างๆ อย่างครบถ้วนเพียงพอ
    พร้อมข้อเท็จจริงและเหตุผล และความเห็นของกรรมการบริษัท ในแต่ละวาระการประชุม
    เพื่อให้ผู้ถือหุ้นทราบข้อมูลและรายละเอียดในแต่ละวาระการประชุมอย่างชัดเจน

4.  บริษัทเปิดโอกาสให้ผู้ถือหุ้นแสดงความคิดเห็นและซักถาม
    โดยมีการระบุอย่างชัดเจนในวาระการประชุม

5.  หนังสือมอบฉันทะ รายละเอียดวิธีการมอบฉันทะและมีการเสนอให้กรรมการอิสระอย่างน้อย 1
    ท่านเป็นผู้รับมอบอำนาจ
    เพื่อเป็นการอำนวยความสะดวกให้แก่ผู้ถือหุ้นที่ไม่สามารถเข้าร่วมประชุมได้ด้วยตนเอง

6.  หนังสือนัดประชุมและข้อมูลประกอบการประชุม ได้ดำเนินการจัดทำขึ้นใน 2 ภาษา
    ทั้งภาษาไทยและภาษาอังกฤษสำหรับผู้ถือหุ้นต่างชาติ

7.  หนังสือนัดประชุมและข้อมูลประกอบการประชุม ทางบริษัท
    จะดำเนินการจัดส่งไปยังผู้ถือหุ้นล่วงหน้าก่อนวันประชุมอย่างน้อย 21 วัน
    และผู้ถือหุ้นยังสามารถ Download
    หนังสือนัดประชุมและข้อมูลประกอบการประชุมทั้งภาษาไทยและภาษาอังกฤษ ได้จากทาง
    Website ของทางบริษัท ที่ www.stecon.co.th ได้อีกทางหนึ่งด้วย

8.  บริษัทได้ให้ความสำคัญกับผู้ถือหุ้นในการรับทราบข้อมูลการประชุมผู้ถือหุ้น
    ทั้งผู้ถือหุ้นที่อยู่ไกลและผู้ถือหุ้นต่างชาติ บริษัท จึงได้ดำเนินการ แจ้งกำหนดการ วาระ
    รายละเอียดเกี่ยวกับการประชุม
    และข้อมูลประกอบวาระการประชุมทั้งภาษาไทยและภาษาอังกฤษไว้บน Website
    ของทางบริษัท ที่ www.stecon.co.th ก่อนการประชุมมากกว่า 30 วัน
    เพื่อเปิดโอกาสให้ผู้ถือหุ้น มีเวลาเตรียมตัวและได้รับข้อมูลอย่างทั่วถึง

ในการประชุมผู้ถือหุ้น บริษัทเปิดให้มีการลงทะเบียนล่วงหน้าก่อนการประชุมมากกว่า 1 ชม.
ส่วนของการลงคะแนนเสียงประธานที่ประชุมจะแจ้งวิธีที่ใช้ในการนับคะแนนและวิธีใช้บัตรลงคะแนนให้ผู้ถือหุ้นทราบก่อนลงคะแนน
และให้ลงคะแนนเสียงเรียงลำดับตามวาระการประชุมที่กำหนด
โดยประธานที่ประชุมมีการจัดสรรเวลาอย่างเพียงพอและเหมาะสม
และส่งเสริมให้ผู้ถือหุ้นมีโอกาสโดยเท่าเทียมกันในการแสดงความคิดเห็นและซักถามต่อที่ประชุมตามระเบียบวาระการประชุมและเรื่องที่เสนอ
นอกจากนั้นแล้วในการประชุมผู้ถือหุ้นทุกครั้ง ประธานกรรมการ ประธานกรรมการตรวจสอบ
กรรมการ กรรมการผู้จัดการ เข้าร่วมประชุมทุกครั้ง เพื่อชี้แจงและตอบคำถามที่ประชุม อีกทั้งบริษัท
ไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
และหากมีวาระการแต่งตั้งกรรมการบริษัท
บริษัทจะกำหนดให้มีการลงมติแต่งตั้งกรรมการเป็นรายบุคคล

ในรายงานการประชุมผู้ถือหุ้น บริษัทจัดทำรายงานการประชุมผู้ถือหุ้นมีอย่างมีสาระสำคัญครบถ้วน
ไม่ว่าจะเป็น คำชี้แจงที่เป็นสาระสำคัญ คำถาม ข้อคิดเห็น วิธีนับคะแนน คะแนนที่เห็นด้วย /
ไม่เห็นด้วย หรืองดออกเสียง โดยบริษัท ดำเนินการจัดทำรายงานการประชุมให้เสร็จสมบูรณ์
ไม่เกิน 7 วัน หลังจากการประชุม และจะนำส่งตลาดหลักทรัพย์แห่งประเทศไทย
นอกจากนั้นแล้วบริษัทจะนำรายงานการประชุมดังกล่าวแสดงไว้ที่ Website ของทางบริษัท
บริษัทมีการจัดเก็บรายงานการประชุมผู้ถือหุ้นที่ดีสามารถตรวจสอบและอ้างอิงได้

- การให้สิทธิแก่ผู้ถือหุ้นในการเสนอเรื่องเพื่อบรรจุเป็นวาระการประชุมเป็นการล่วงหน้า และ
การให้สิทธิแก่ผู้ถือหุ้นเสนอชื่อบุคคลที่มีคุณสมบัติเหมาะสมเข้าดำรงตำแหน่งกรรมการ

บริษัทยึดถือการปฏิบัติต่อผู้ถือหุ้นทุกรายอย่างเท่าเทียมกัน
และเพื่อเป็นการเปิดโอกาสให้ผู้ถือหุ้นทุกรายได้มีโอกาสเสนอเรื่องเพื่อให้คณะกรรมการพิจารณาบรรจุเป็นวาระการประชุม
และเสนอชื่อบุคคลที่มีคุณสมบัติเหมาะสมตามที่บริษัทได้กำหนดไว้เพื่อเข้าดำรงตำแหน่งกรรมการบริษัท
บริษัทจึงได้กำหนดหลักเกณฑ์ในการให้ผู้ถือหุ้นเสนอวาระการประชุมสามัญผู้ถือหุ้นล่วงหน้าและเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัทขึ้น
โดยหลักเกณฑ์ดังกล่าว
ประกอบด้วยคุณสมบัติของผู้ถือหุ้นที่จะเสนอวาระการประชุมสามัญล่วงหน้าหรือเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัท
ขั้นตอนการเสนอวาระการประชุม เกณฑ์การพิจารณาเรื่องที่ไม่บรรจุเป็นวาระการประชุม
ขั้นตอนการเสนอชื่อบุคคลเพื่อคัดสรรบุคคลที่มีคุณสมบัติเหมาะสมมาดำรงตำแหน่งกรรมการบริษัท
คุณสมบัติของกรรมการบริษัท ขั้นตอนในการกลั่นกรองและการพิจารณา และการชี้แจงผลการพิจารณา
ได้เปิดเผยรายละเอียดหลักเกณฑ์ดังกล่าวไว้ที่ Website ของทางบริษัทที่ www.stecon.co.th

- การให้สิทธิผู้ถือหุ้นในการได้รับเงินปันผลและสิทธิในการรับซื้อหุ้นคืนโดยบริษัทอย่างเท่าเทียมกัน

บริษัทได้ให้สิทธิแก่ผู้ถือหุ้นทุกรายในการได้รับเงินปันผลและ/หรือผลประโยชน์ใดๆ
และสิทธิในการรับซื้อหุ้นคืนโดยบริษัทอย่างเท่าเทียมกัน
ทั้งโดยบริษัทได้กำหนดเป็นนโยบายในการจ่ายเงินปันผลถึงเรื่องดังกล่าวอย่างชัดเจน

- มาตรการป้องกันกรรมการ ผู้บริหาร และพนักงานใช้ข้อมูลภายในเพื่อหาผลประโยชน์

บริษัทมีการจัดทำมาตรการป้องกัน กรรมการบริษัท ผู้บริหาร และพนักงาน
ใช้ประโยชน์จากข้อมูลภายในไว้อย่างชัดเจนเป็นลายลักษณ์อักษร
เพื่อป้องกันความขัดแย้งทางผลประโยชน์ และเพื่อเป็นการมิให้ข้อมูล สารสนเทศที่สำคัญถูกเปิดเผย
หรือนำไปใช้เพื่อประโยชน์ส่วนตน
โดยได้ประกาศเป็นระเบียบปฏิบัติและระบุไว้ในคู่มือระเบียบข้อบังคับการทำงานของพนักงาน

ทั้งนี้ระเบียบเรื่องการควบคุมข้อมูลภายในของบริษัท นั้น ข้อมูลภายใน หมายถึง
ข้อมูลทั้งด้านการเงิน การลงทุน การตลาด การปฏิบัติงาน และข้อมูลอื่นใดที่เกี่ยวข้องกับบริษัท
ตามข้อบังคับและหรือตามที่กฎหมายกำหนด เพื่อปกป้องรักษาเงินลงทุนของผู้ถือหุ้น
และสินทรัพย์ของบริษัท ตลอดจนรักษาผลประโยชน์ของบริษัทโดยหากผู้บริหาร พนักงาน
หรือลูกจ้างกระทำความผิดตามระเบียบนี้ จะต้องได้รับโทษตามข้อบังคับการทำงาน
และต้องรับโทษตามกฎหมายที่เกี่ยวข้องทุกประการ โดยมีแนวปฏิบัติดังนี้

1.  บริษัทมีการให้ความรู้เกี่ยวกับหน้าที่ที่คณะกรรมการบริษัท และผู้บริหาร ตลอดจนคู่สมรส
    และบุตรที่ยังไม่บรรลุนิติภาวะ ต้องรายงานการถือหลักทรัพย์ของบริษัท
    ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์ แก่กรรมการบริษัท ผู้บริหาร
    และผู้สอบบัญชีของบริษัท ซึ่งต้องถือปฏิบัติอย่างเคร่งครัด

2.  จำกัดผู้รับรู้ข้อมูลทางการเงินเฉพาะผู้บริหารที่เกี่ยวข้อง

3.  ห้ามไม่ให้ผู้บริหารหรือพนักงานที่ได้รับทราบข้อมูลภายใน
    เปิดเผยข้อมูลภายในแก่บุคคลภายนอกหรือบุคคลที่ไม่เกี่ยวข้อง
    และไม่ซื้อขายหลักทรัพย์ของบริษัท ในช่วง 1 เดือน ก่อนที่งบการเงินเผยแพร่ต่อสาธารณชน

4.  บริษัทมีมาตรการลงโทษสำหรับผู้บริหารและพนักงานที่นำข้อมูลภายในออกไปเผยแพร่หรือนำไปใช้เพื่อประโยชน์ส่วนตน

5.  บริษัทได้มีการนำระบบเทคโนโลยีสารสนเทศ (Information Technology)
    มาใช้เพื่อเป็นการป้องกันการเข้าถึงข้อมูลของบริษัท
    และมีการกำหนดสิทธิการเข้าถึงข้อมูลของบริษัท
    ในระดับต่างๆให้เหมาะสมตามความรับผิดชอบของพนักงานและผู้บริหารเป็นรายบุคคล
    โดยบริษัทมีนโยบายความปลอดภัยระบบคอมพิวเตอร์เทคโนโลยีสารสนเทศ ซึ่งประกาศใช้ในปี
    2549 เพื่อกำหนดแนวทางที่ชัดเจนในการใช้ระบบคอมพิวเตอร์เทคโนโลยีสารสนเทศของบริษัท
    ให้เกิดความสะดวกปลอดภัย เช่น
    การป้องกันปัญหาที่อาจจะเกิดขึ้นจากการใช้งานเครือข่ายระบบสารสนเทศในลักษณะที่ไม่ถูกต้อง
    การป้องกันข้อมูลสารสนเทศ บทลงโทษและการบังคับใช้ เป็นต้น

- การเปิดเผยข้อมูลส่วนได้เสียของกรรมการ ผู้บริหารและผู้เกี่ยวข้องต่อคณะกรรมการ

คณะกรรมการบริษัทกำหนดแนวทางให้ กรรมการ ผู้บริหาร มีหน้าเปิดเผยข้อมูลส่วนได้เสียของตนและผู้ที่เกี่ยวข้องต่อคณะกรรมการตามข้อกำหนดของ พระราชบัญญัติบริษัทมหาชนจำกัด พ.ศ. 2535 ข้อกำหนดและประกาศของตลาดหลักทรัพย์แห่งประเทศไทยและสำนักงาน ก.ล.ต. เพื่อให้การดำเนินงานและการตัดสินใจต่างๆ ของกรรมการและผู้บริหารเป็นไปเพื่อประโยชน์โดยรวมของบริษัท

- รายการที่อาจมีความขัดแย้งทางผลประโยชน์

บริษัทตระหนักถึงผลประโยชน์ของผู้ถือหุ้นและเป็นธรรมต่อผู้ถือหุ้นทุกราย
เพื่อป้องกันความขัดแย้งทางผลประโยชน์
และเพื่อให้การดำเนินงานเป็นไปด้วยความโปร่งใสและตรวจสอบได้
บริษัทจึงมีนโยบายที่ชัดเจนในการเปิดเผยรายการที่เกี่ยวโยงกันและความขัดแย้งทางผลประโยชน์
เพื่อเป็นการเสริมสร้างความมั่นใจแก่ผู้ถือหุ้น นักลงทุนและผู้มีส่วนได้เสียของบริษัท
โดยบริษัทจะดำเนินการตามหลักเกณฑ์
เงื่อนไขและวิธีการตามประกาศคณะกรรมการตลาดหลักทรัพย์แห่งประเทศไทยเรื่องการเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน
พ.ศ. 2546

 12.2 บทบาทของผู้มีส่วนได้เสีย

 - นโยบายการดูแลและปฏิบัติต่อผู้มีส่วนได้เสีย 

บริษัทมีนโยบายในการดูแลและคำนึงถึงสิทธิของผู้มีส่วนได้เสียกลุ่มต่างๆ
บริษัทจึงได้จัดทำข้อพึงปฏิบัติที่ดีต่อผู้มีส่วนได้เสียอื่นกับบริษัทไว้ ทั้งในส่วนของ ลูกค้า คู่แข่งขัน
หน่วยราชการ พนักงาน สังคม คู่ค้า และ เจ้าหนี้
และกำหนดให้เป็นหน้าที่และความรับผิดชอบของกรรมการบริษัท ผู้บริหาร
และพนักงานทุกคนที่จะต้องรับทราบและยึดถือปฏิบัติตามแนวทางต่างๆ อย่างเคร่งครัด
โดยข้อพึงปฏิบัติที่ดีต่อผู้มีส่วนได้เสียอื่นกับบริษัทนี้
ได้ระบุไว้ในคู่มือระเบียบข้อบังคับการทำงานของพนักงานและ Web Intranet ของบริษัท

ข้อพึงปฏิบัติ ต่อ ลูกค้า

1.  พึงขายสินค้าและบริการในราคายุติธรรม

2.  พึงขายสินค้าและบริการให้ถูกต้องตามจำนวน คุณภาพ ราคาที่ตกลงกัน
    และมีความรับผิดชอบตามภาระผูกพันของตน

3.  พึงดูแลและให้บริการแก่ลูกค้าทุกคนอย่างเท่าเทียมกัน

4.  พึงละเว้นการกระทำใดๆ ที่จะควบคุมการตัดสินใจของลูกค้า

5.  พึงละเว้นการกระทำใดๆ เพื่อทำให้สินค้ามีราคาสูงขึ้นโดยไม่มีเหตุผล

6.  พึงปฏิบัติต่อลูกค้า และให้บริการอย่างมีน้ำใจไมตรี มีอัธยาศัยที่ดีต่อกัน

ข้อพึงปฏิบัติ ต่อ คู่แข่งขัน

1.  พึงละเว้นจากการกลั่นแกล้ง ทำให้คู่แข่งขันเสียโอกาสอย่างไม่เป็นธรรม

2.  พึงให้ความร่วมมือในการแข่งขัน

ข้อพึงปฏิบัติ ต่อ หน่วยราชการ

1.  พึงทำธุรกิจกับหน่วยราชการอย่างตรงไปตรงมา ซื่อสัตย์สุจริต และเป็นธรรม

2.  พึงปฏิบัติตามข้อกำหนดของกฎหมายในการทำธุรกิจ

3.  พึงละเว้นจากการติดสินบน

4.  พึงละเว้นการให้ความร่วมมือ
    สนับสนุนการกระทำของข้าราชการที่มีต่อเจตนาทำการทุจริตในทางใดๆ

5.  พึงละเว้นจากการให้ของขวัญ หรือของกำนัลใดๆ แก่ข้าราชการ

6.  พึงให้ความร่วมมือกับหน่วยราชการในการทำหน้าที่พลเมืองดี

7.  พึงมีทัศนคติที่ถูกต้องและมีความเชื่อถือต่อหน่วยราชการ

ข้อพึงปฏิบัติ ต่อ พนักงาน

1.  พึงให้ค่าจ้างและผลตอบแทนที่เหมาะสม

2.  พึงเอาใจใส่สวัสดิการ

3.  พึงพัฒนา เพื่อเพิ่มความรู้ความชำนาญและประสบการณ์ เช่น การฝึกอบรม

4.  พึงให้ความเป็นธรรม

5.  พึงศึกษาและทำความเข้าใจ

6.  พึงเคารพสิทธิส่วนบุคคล

7.  พึงให้ความเชื่อถือไว้วางใจ

8.  พึงให้คำแนะนำ ปรึกษา

9.  พึงสนับสนุนให้พนักงานได้ประพฤติตนเป็นพลเมืองดี

ข้อพึงปฏิบัติ ต่อ สังคม

1.  พึงละเว้นจากการประกอบธุรกิจที่ทำให้สังคมเสื่อม

2.  พึงละเว้นจากการประกอบกิจการที่ทำลายทรัพยากรธรรมชาติและสิ่งแวดล้อม

3.  พึงดูแลเอาใจใส่การประกอบกิจการของตนมิให้เป็นต้นเหตุก่อมลภาวะให้สิ่งแวดล้อมและสังคม

4.  พึงไม่ละเมิดทรัพย์สินทางปัญญาหรือลิขสิทธิ์ของผู้อื่นหรือธุรกิจอื่น

5.  พึงสนับสนุนการไม่ล่วงละเมิดสิทธิมนุษยชนตามหลักปฏิบัติที่เป็นประโยชน์ต่อสังคม

6.  พึงให้ความร่วมมือกับทุกฝ่ายในชุมชนเพื่อการสร้างสรรค์สังคม

7.  พึงให้ความสนใจในการสร้างงานแก่คนในชุมชนให้สอดคล้องกับศักยภาพของชุมชนนั้นๆ

ข้อพึงปฏิบัติ ต่อ คู่ค้า

1.  พึงปฏิบัติตามข้อสัญญาระหว่างบริษัท และคู่ค้า

2.  พึงปฏิบัติต่อคู่ค้าด้วยความเป็นธรรม

3.  พึงดำเนินการจัดซื้อ จัดจ้างด้วยความเสมอภาค ยุติธรรม โปร่งใส ตรวจสอบได้
    และเป็นไปตามหลักเกณฑ์ที่กำหนดไว้

4.  พึงรักษาข้อมูลทางธุรกิจที่ได้รับจากคู่ค้าเป็นความลับ ไม่เปิดเผยให้กับผู้อื่นเพื่อหวังผลประโยชน์

ข้อพึงปฏิบัติ ต่อ เจ้าหนี้

1.  พึงปฏิบัติต่อเจ้าหนี้อย่างเป็นธรรม

2.  พึงเปิดเผยข้อมูลที่ถูกต้องและครบถ้วนแก่เจ้าหนี้

3.  พึงปฏิบัติตามข้อสัญญาระหว่างบริษัท และเจ้าหนี้

 - นโยบายด้านความปลอดภัย อาชีวอนามัย และสิ่งแวดล้อม 

บริษัทมีความตระหนักและถือว่าความปลอดภัย อาชีวอนามัย และสภาพแวดล้อมในการทำงาน
เป็นส่วนหนึ่งของความสำเร็จในการดำเนินธุรกิจที่ไม่สามารถแยกออกจากงานปฏิบัติการได้
พนักงานและผู้ปฏิบัติงานทุกคนของบริษัท จะต้องได้รับความปลอดภัย มีสุขภาพอนามัยที่ดี
ภายใต้สภาพการทำงานและสิ่งแวดล้อมที่ดี
เนื่องเพราะทรัพยากรมนุษย์ถือเป็นทรัพยากรที่มีคุณค่าสูงสุดขององค์กร
บริษัทจึงกำหนดให้เป็นนโยบาย ความปลอดภัย อาชีวอนามัย และสภาพแวดล้อมในการทำงาน
ให้พนักงานและผู้ปฏิบัติงานในนามของบริษัท ทุกคนรับทราบและถือปฏิบัติดังนี้

1.  บริษัทจะส่งเสริมและสร้างสรรค์ให้มีการทำงานอย่างปลอดภัยและรักษาไว้ซึ่งสิ่งแวดล้อม

2.  บริษัทถือว่าผู้ปฏิบัติงานทุกคนเป็นทรัพยากรที่มีคุณค่าของบริษัท ดังนั้นความปลอดภัยของ
    ผู้ปฏิบัติงานจึงเป็นนโยบายที่สำคัญของบริษัท

3.  บริษัทจะให้การสนับสนุนเพื่อก่อให้เกิดความปลอดภัยในการทำงานจัดเครื่องมือ
    เครื่องใช้ที่มีสภาพปลอดภัยรวมทั้งจัดให้มีสภาพการทำงาน และมีวิธีการทำงานที่ปลอดภัย
    ตลอดจนส่งเสริมให้ความรู้แก่ผู้ปฏิบัติงาน และจูงใจให้เกิดการทำงานได้อย่างปลอดภัย

4.  บริษัทกำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงานโครงการเกี่ยวกับความปลอดภัย อาชีวอนามัยและสภาพแวดล้อม
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

5.  บริษัทกำหนดเป็นนโยบายให้ผู้บังคับบัญชาทุกคนต้องมีหน้าที่ดูแลรับผิดชอบในเรื่อง
    ความปลอดภัยในการทำงานของผู้ใต้บังคับบัญชาให้เป็นไปตามระเบียบและกฎแห่งความปลอดภัยที่บริษัทกำหนดขึ้นโดยเข้มงวดกวดขัน

6.  บริษัทกำหนดเป็นนโยบายให้ผู้ปฏิบัติงานทุกคนต้องมีหน้าที่รับผิดชอบในการ
    ปฏิบัติงานให้เกิดความปลอดภัยแก่ตนเองและเพื่อนร่วมงาน
    และเป็นไปตามระเบียบกฎแห่งความปลอดภัยที่บริษัท กำหนดขึ้นโดยเคร่งครัด

7.  บริษัทกำหนดเป็นนโยบายและแนวปฏิบัติให้พนักงานทุกระดับมีหน้าที่และส่วนร่วมในการป้องกันและรักษาสิ่งแวดล้อม
    ควบคุมและป้องกันผลกระทบใดๆต่อสิ่งแวดล้อมภายใต้ขอบเขตที่กฎหมายกำหนดรวมถึงให้การสนับสนุนต่อการดำรงรักษาสิ่งแวดล้อมตามนโยบายสิ่งแวดล้อมแห่งชาติ
    โดยได้มีการให้ความรู้และฝึกอบรมอย่างต่อเนื่อง

- นโยบายต่อสังคม

เพื่อเป็นส่วนหนึ่งในการรับผิดชอบต่อสังคมส่วนรวมและการพัฒนาชุมชน บริษัทมีนโยบาย “ซิโน-ไทย
คืนกำไรสู่สังคม” เป็นนโยบายเพื่อสาธารณะประโยชน์ของบริษัท
โดยมีวัตถุประสงค์มุ่งเน้นด้านการศึกษาและพัฒนาเยาวชน
ซึ่งถือเป็นปัจจัยหลักในการพัฒนาประเทศชาติ บริษัทได้ริเริ่มโครงการตั้งแต่ปี 2545
เป็นต้นมาในโอกาสฉลองครบรอบ 50 ปี ของการก่อตั้งบริษัท โดยการก่อสร้างอาคารเรียน
อาคารห้องสมุด อาคารอเนกประสงค์
มอบทุนการศึกษาและอุปกรณ์การศึกษาให้แก่โรงเรียนและสถานศึกษาต่างๆ ที่ขาดแคลน
ซึ่งได้ปฏิบัติต่อเนื่องมาเป็นประจำทุกปีจนถึงปี 2554
บริษัทได้ส่งมอบอาคารให้แก่โรงเรียนต่างๆทั่วประเทศจำนวนรวม 49 โรงเรียน โดยในปี 2554
บริษัทได้ก่อสร้างอาคารและทำการส่งมอบจำนวน 18 อาคาร ดังนี้

1.  อาคารชาญวีรกูลที่ 32 โรงเรียนบ้านหนองกระทุ่ม จ.สุโขทัย

2.  อาคารชาญวีรกูลที่ 33 โรงเรียนบ้านกอก จ.อุดรธานี

3.  อาคารชาญวีรกูลที่ 34 โรงเรียนแก้วอินทร์สุธาอุทิศ จ.นนทบุรี

4.  อาคารชาญวีรกูลที่ 35 โรงเรียนบ้านหนองคู้บอน จ.ร้อยเอ็ด

5.  อาคารชาญวีรกูลที่ 36 โรงเรียนบ้านนาจาน จ.บุรีรัมย์

6.  อาคารชาญวีรกูลที่ 37 โรงเรียนวัดหนองเป้า จ.อยุธยา

7.  อาคารชาญวีรกูลที่ 38 โรงเรียนหนองทางบุญ จ.สระบุรี

8.  อาคารชาญวีรกูลที่ 39 โรงเรียนวัดนาเหล่าบก จ.ฉะเชิงเทรา

9.  อาคารชาญวีรกูลที่ 40 โรงเรียนวัดดอนจันทร์ จ.ระยอง

10. อาคารชาญวีรกูลที่ 41 โรงเรียนบ้านชอนเดื่อ จ.นครสวรรค์

11. อาคารชาญวีรกูลที่ 42 โรงเรียนหมู่บ้านตัวอย่าง (ป่าดงหินกอง) จ.อุบลราชธานี

12. อาคารชาญวีรกูลที่ 43 โรงเรียนบ้านหนองไผ่แก้ว จ.ชลบุรี

13. อาคารชาญวีรกูลที่ 44 โรงเรียนบ้านคลองบง จ.นครราชสีมา

14. อาคารชาญวีรกูลที่ 45 โรงเรียนวัดสันป่าสัก จ.ลำพูน

15. อาคารชาญวีรกูลที่ 46 โรงเรียนบ้านห้วยยา จ.เชียงใหม่

16. อาคารชาญวีรกูลที่ 47 โรงเรียนบ้านหนองเข้ จ.กาญจนบุรี

17. อาคารชาญวีรกูลที่ 48 โรงเรียนชุมชนวัดศีลขันธารามวิทยาคม จ.อ่างทอง

18. อาคารชาญวีรกูลที่ 49 โรงเรียนบ้านแหลมสัก จ.กระบี่

นอกจากนั้นแล้วบริษัทยังให้การสนับสนุนการช่วยเหลือสังคมในรูปแบบต่างๆ เช่น
การช่วยเหลือผู้ประสบภัยพิบัติทางธรรมชาติ กิจกรรมด้านสาธารณสุข เป็นต้น
เพื่อร่วมผลักดันและสร้างสรรค์สังคมให้ก้าวหน้าและพัฒนาต่อไปอย่างมั่นคง

  สำหรับ ในปี 2554 บริษัทมีกิจกรรมช่วยเหลือสังคม ดังนี้

การช่วยเหลือผู้ประสบภัยวิกฤตอุทกภัยปีพ.ศ. 2554 ได้แก่ การร่วมบริจาคเงินสมทบ
การสนับสนุนทีมงานพร้อมเครื่องจักรขนาดใหญ่เพื่อสร้างคันดินป้องกันน้ำท่วมที่นิคมอุสาหกรรมไฮเทคและนิคมอุตสาหกรรมบางกะดี
จังหวัดพระนครศรีอยุธยา และสร้างคันดินป้องกันน้ำท่วมบริเวณสนามบินสุวรรณภูมิ
นอกจากนี้ยังมีการสนับสนุนยานพาหนะเพื่อการคมนาคมของประชาชนในพื้นที่ประสบภัยน้ำท่วม
รวมทั้งปฏิบัติการวางกระสอบทรายยักษ์ Big Bag ที่ริมทางรถไฟรังสิต

12.3 การเปิดเผยข้อมูลและความโปร่งใส

- การเปิดเผยข้อมูลและสารสนเทศของบริษัท

คณะกรรมการบริษัท
มีนโยบายในการเปิดเผยข้อมูลและสารสนเทศที่เกี่ยวข้องกับธุรกิจและผลประกอบการของบริษัท
ทั้งที่เป็นข้อมูลทางการเงิน (Financial Information) และข้อมูลทั่วไป (Non- Financial
Information) อย่างถูกต้อง เพียงพอ เหมาะสม ทันเวลา และมีความโปร่งใส
เพื่อให้ประชาชนทั่วไป นักลงทุน และผู้มีส่วนได้เสียของบริษัทได้รับทราบ
โดยการเปิดเผยข้อมูลของบริษัท นั้น บริษัทได้ยึดหลักปฏิบัติให้เป็นไปตาม
พระราชบัญญัติบริษัทมหาชนจำกัด
พระราชบัญญัติหลักทรัพย์และตลาดหลักทรัพย์และข้อบังคับและประกาศที่เกี่ยวข้องของคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นๆ ที่เกี่ยวข้อง

นอกจากนั้นบริษัทยังได้เผยแพร่ข้อมูลและสารสนเทศที่เกี่ยวข้องกับธุรกิจและผลประกอบการของบริษัท
ทั้งที่เป็นข้อมูลทางการเงิน (Financial Information) และข้อมูลทั่วไป (Non - Financial
Information) เช่น นโยบายการกำกับดูแลกิจการ จรรยาบรรณธุรกิจ โครงสร้างคณะกรรมการ
วิสัยทัศน์และภารกิจ รายงานประจำปี งบการเงิน ข่าวที่บริษัทเผยแพร่ เป็นต้น ผ่านทาง Website
ของทางบริษัท ที่ www.stecon.co.th
ทั้งที่เป็นภาษาไทยและภาษาอังกฤษเป็นอีกช่องทางหนึ่งในการสื่อสารระหว่างบริษัท กับผู้เกี่ยวข้อง

- หน่วยงานนักลงทุนสัมพันธ์

บริษัทได้จัดตั้งหน่วยงานนักลงทุนสัมพันธ์ (Investor Relations)
เพื่อทำหน้าที่ในการสื่อสารกับนักลงทุน ผู้ถือหุ้น นักวิเคราะห์ ภาครัฐที่เกี่ยวข้อง
และประชาชนทั่วไปอย่างเหมาะสมและเท่าเทียมกัน ในปี 2554 ที่ผ่านมามีกิจกรรมดังนี้

  1. การพบนักลงทุน (Company Visit) จำนวน 59 ครั้ง

1.  Roadshow จำนวน 3 ครั้ง

2.  Analysis Meeting 1 ครั้ง

3.  Press Conference 1 ครั้ง

โดยผู้บริหารมีส่วนร่วมในการดำเนินงานนักลงทุนสัมพันธ์ทุกครั้ง
ทั้งนี้สามารถติดต่อหน่วยงานดังกล่าวได้ที่ หมายเลขโทรศัพท์ 0-2260-1321 ต่อ 305
หมายเลขโทรสาร 0-2259-4427 หรือที่ E-mail : ir@stecon.co.th

- รายงานของคณะกรรมการ

บริษัทตระหนักถึงความสำคัญในการจัดทำรายงานทางการเงิน
ให้เป็นไปตามมาตรฐานการบัญชีที่เป็นที่ยอมรับในประเทศไทย
เลือกใช้นโยบายบัญชีที่เหมาะสมและถือปฏิบัติโดยสม่ำเสมอ
รวมถึงการเปิดเผยข้อมูลทางการเงินอย่างถูกต้องครบถ้วนเพียงพอเหมาะสม
บริษัทจึงได้บรรจุเรื่องการจัดทำรายงานความรับผิดชอบของคณะกรรมการต่อรายงานทางการเงินไว้ในรายงานประจำปีเป็นหนึ่งในบทบาทหน้าที่ความรับผิดชอบของคณะกรรมการ
โดยคณะกรรมการบริษัท
และคณะกรรมการตรวจสอบได้แสดงความเห็นต่องบการเงินดังที่แสดงไว้ในรายงานประจำปีว่า
เป็นรายงานทางการเงินที่ถูกต้อง ครบถ้วน เป็นจริงและสมเหตุสมผล
ปฏิบัติตามมาตรฐานการบัญชีที่รับรองโดยทั่วไป ใช้นโยบายบัญชีที่เหมาะสมและถือปฏิบัติโดยสม่ำเสมอ

ทั้งนี้คณะกรรมการบริษัท คณะกรรมการตรวจสอบและผู้สอบบัญชี
ร่วมพิจารณาถึงความเหมาะสมของมาตรฐานบัญชีและการควบคุมภายใน อย่างน้อยปีละ 1 ครั้ง
โดยในวันที่ 23 พฤศจิกายน 2554 คณะกรรมการตรวจสอบและผู้สอบบัญชี
ได้ร่วมประชุมถึงความเห็นของผู้สอบบัญชีที่มีต่องบการเงิน นโยบายบัญชีของบริษัท
และความเห็นเรื่องความเพียงพอของระบบการควบคุมภายในของบริษัท

 12.4 ความรับผิดชอบของคณะกรรมการ

- การถ่วงดุลของคณะกรรมการ

คณะกรรมการบริษัทมีจำนวนทั้งสิ้น 12 ท่าน ประกอบด้วย กรรมการที่ไม่เป็นผู้บริหาร จำนวน 10
ท่าน ซึ่งถือเป็น ร้อยละ 83.33 ของคณะกรรมการทั้งคณะ และมีกรรมการอิสระ จำนวน 6 ท่าน
ซึ่งถือเป็น ร้อยละ 50 ของคณะกรรมการทั้งคณะ
บริษัทได้ตระหนักถึงการถ่วงดุลของคณะกรรมการให้มีความเหมาะสม
เพื่อการปฏิบัติหน้าที่อย่างเป็นอิสระของคณะกรรมการบริษัท

- การแยกตำแหน่งอำนาจหน้าที่ระหว่างระหว่างประธานกรรมการ และ กรรมการผู้จัดการ

เพื่อให้การบริหารงานเป็นไปตามหลักการบรรษัทภิบาล
บริษัทมีการแยกอำนาจหน้าที่ระหว่างประธานกรรมการและกรรมการผู้จัดการอย่างชัดเจน
โดยที่ประธานกรรมการ ไม่เป็นกรรมการที่เป็นผู้บริหารและไม่เป็นบุคคลเดียวกับกรรมการผู้จัดการ

- ค่าตอบแทนของกรรมการและผู้บริหาร

การพิจารณาค่าตอบแทนของกรรมการ คณะกรรมการบริษัท พิจารณาอย่างรอบคอบเหมาะสม
โดยพิจารณาจากหน้าที่ความรับผิดชอบ ประโยชน์ที่คาดว่าจะได้รับจากกรรมการแต่ละคน
การเปรียบเทียบกับระดับที่ปฏิบัติอยู่ในอุตสาหกรรม โดยการกำหนดค่าตอบแทนกรรมการบริษัท
ได้รับการอนุมัติจากที่ประชุมผู้ถือหุ้น

การพิจารณาค่าตอบแทนผู้บริหาร คณะกรรมการบริษัท มีหลักการการพิจารณาที่ชัดเจน
โดยพิจารณาจากผลการดำเนินงานของบริษัท
ผลการปฏิบัติงานเป็นรายบุคคลและการพิจารณาเปรียบเทียบกับภาคอุตสาหกรรม
เพื่อให้ระดับค่าตอบแทนจูงใจและรักษาผู้บริหารที่มีคุณภาพไว้กับบริษัท

ทั้งนี้รายละเอียดค่าตอบแทนของกรรมการบริษัท
และผู้บริหารระดับสูงได้เปิดเผยอย่างละเอียดเป็นรายบุคคลในรายงานประจำปีและแบบแสดงรายการข้อมูลประจำปี
(แบบ 56-1)

- ภาวะผู้นำและวิสัยทัศน์

คณะกรรมการบริษัท
มีความมุ่งมั่นในหน้าที่ความรับผิดชอบในการกำกับดูแลกิจการให้เติบโตอย่างมั่นคงและยั่งยืน
เพื่อเป็นการสร้างมูลค่าเพิ่มให้แก่ผู้ถือหุ้น
โดยบทบาทหน้าที่และความรับผิดชอบของคณะกรรมการบริษัท ได้กำหนดขึ้นอย่างชัดเจน
รวมทั้งการกำหนดและแยกความรับผิดชอบระหว่าง คณะกรรมการบริษัท คณะกรรมการตรวจสอบ
คณะกรรมการบริหาร และกรรมการผู้จัดการ และแสดงรายละเอียดดังกล่าวไว้ใน Web Intranet
และรายงานประจำปีของบริษัท เพื่อเป็นการสื่อสารให้พนักงาน และบุคคลภายนอกทุกคนได้รับทราบ

คณะกรรมการบริษัท
และคณะกรรมการบริหารร่วมพิจารณาและให้ความเห็นชอบในการกำหนดเป้าหมาย
นโยบายของบริษัท เช่น วิสัยทัศน์ ภารกิจ กลยุทธ์ แผนงาน และงบประมาณ เป็นต้น
เพื่อให้การดำเนินงานของบริษัท เป็นไปอย่างมีประสิทธิภาพและประสิทธิผล คณะกรรมการบริษัท
ได้ติดตามผลการดำเนินงานของฝ่ายบริหารอย่างสม่ำเสมอ เช่น การควบคุมภายใน
และการกำกับดูแลกิจการที่ดี (Good Corporate Governance) เป็นต้น

- การประชุมคณะกรรมการ

บริษัทได้ให้ความสำคัญต่อการประชุมคณะกรรมการบริษัท เพื่อให้กรรมการบริษัท
ได้ตระหนักถึงหน้าที่ความรับผิดชอบในการกำกับดูแลกิจการ
จึงได้จัดทำแนวปฏิบัติเกี่ยวกับการประชุมกรรมการ มีรายละเอียดดังนี้

1.  มีการประชุมคณะกรรมการบริษัท อย่างสม่ำเสมอ โดยจะจัดประชุมไม่ต่ำกว่า 6 ครั้งต่อปี
    กรรมการทุกท่านเข้าประชุมทุกครั้ง เว้นแต่มีเหตุจำเป็น
    และเปิดเผยจำนวนครั้งที่กรรมการแต่ละท่านเข้าประชุมในรายงานประจำปี

2.  มีการจัดทำเอกสารประกอบการประชุมอย่างครบถ้วนและจัดส่งให้แก่คณะกรรมการบริษัท
    ล่วงหน้าก่อนการประชุมอย่างน้อย 7 วัน เพื่อให้คณะกรรมการบริษัท
    ทราบข้อมูลและรายละเอียดในแต่ละวาระการประชุมอย่างชัดเจน

3.  ในการประชุมมีวาระการประชุมชัดเจน
    กรรมการสามารถเสนอวาระการประชุมต่อประธานกรรมการ
    รวมถึงการแสดงความคิดเห็นได้โดยอิสระในการประชุม

4.  มีการจัดทำรายงานการประชุมเป็นลายลักษณ์อักษร พร้อมเสนอคณะกรรมการบริษัท
    พิจารณาร่างรายงานการประชุมดังกล่าวภายใน 14 วัน
    หลังจากการประชุมเพื่อตรวจสอบความถูกต้องก่อนทำการรับรองรายงานการประชุมในที่ประชุมครั้งถัดไป

โดยในปี 2554 ที่ผ่านมามีการจัดประชุมคณะกรรมการบริษัท ทั้งสิ้น 8 ครั้ง คณะกรรมการบริษัท
ได้มีการพิจารณาทบทวนนโยบายต่าง ๆ และการดำเนินงาน ให้มีความเหมาะสม ครบถ้วน
ตอบสนองต่อสภาพแวดล้อมในการดำเนินธุรกิจในปัจจุบัน
และเป็นไปตามกฎหมายและกฎระเบียบและข้อบังคับของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
คณะกรรมการบริษัท ได้พิจารณาผลการดำเนินงานเป็นประจำทุกไตรมาส นอกจากนั้นแล้ว
กรรมการที่ไม่ได้เป็นผู้บริหารได้มีการประชุมร่วมกันโดยไม่มีฝ่ายจัดการร่วมด้วย 2 ครั้ง
เพื่อหารือถึงสภาวะการแข่งขันของอุตสาหกรรมก่อสร้าง ผลกระทบจากวิกฤตการณ์ ในประเทศญี่ปุ่น
ความเสี่ยงจากการสั่งซื้อวัตถุดิบ การขยายฐานทุนของบริษัท
และความสามารถในการเรียบเก็บค่างานของโครงการต่างๆ เป็นต้น

- คณะอนุกรรมการ

บริษัทได้จัดตั้งคณะกรรมการตรวจสอบขึ้น เพื่อให้บริษัท มีระบบการกำกับดูแลกิจการที่ดี
เพื่อให้เกิดความคล่องตัวต่อการจัดการและการให้ความเห็นที่ตรงไปตรงมาต่อรายงานทางการเงินและระบบควบคุมภายใน
เพื่อเป็นการเอื้อให้ฝ่ายจัดการและผู้สอบบัญชีได้มีการปรึกษาหารือเพื่อจัดการความเสี่ยงที่อาจเกิดขึ้นและเพื่อให้รายงานทางการเงินมีการเปิดเผยอย่างครบถ้วน
ถูกต้อง
เป็นไปตามมาตรฐานและข้อกำหนดที่เกี่ยวข้องซึ่งจะส่งผลให้รายงานทางการเงินมีความน่าเชื่อถือ
มีคุณภาพที่ดีและมีมูลค่าเพิ่มต่อองค์กรในที่สุด

บริษัทได้กำหนด องค์ประกอบ คุณสมบัติ อำนาจหน้าที่ ของคณะกรรมการตรวจสอบอย่างชัดเจน
โดยยึดแนวทางปฏิบัติที่ดีของคณะกรรมการตรวจสอบ (Best Practices Guidelines for
Audit Committee)

ในปี 2554 ที่ผ่านมา คณะกรรมการตรวจสอบมีการประชุมตามวาระทั้งสิ้น 5 ครั้ง
เป็นการประชุมวาระพิเศษ 1 ครั้ง มีคณะกรรมการตรวจสอบเข้าร่วมประชุมครบทุกท่านและทุกครั้ง

- การพัฒนาคณะกรรมการและผู้บริหาร

คณะกรรมการบริษัท มีนโยบายในการพัฒนาความรู้และทักษะ
ตลอดจนเพื่อเพิ่มมุมมองของกรรมการอย่างต่อเนื่อง
ซึ่งจะช่วยให้กรรมการสามารถนำพาองค์กรบรรลุวัตถุประสงค์ของบริษัท ที่ได้วางไว้
รวมถึงการปฐมนิเทศกรรมการใหม่
ให้มีความรู้ความเข้าใจในบทบาทและหน้าที่ความรับผิดชอบวัตถุประสงค์ ระเบียบข้อบังคับ
นโยบายต่างๆ และลักษณะธุรกิจของบริษัท
เพื่อให้กรรมการใหม่สามารถปฏิบัติหน้าที่ได้อย่างมีประสิทธิภาพ

สำหรับผู้บริหารแล้วนั้น
บริษัทมีนโยบายอย่างชัดเจนในการส่งเสริมการพัฒนาความรู้และทักษะของผู้บริหารในด้านต่างๆ
ไม่ว่าจะเป็นการให้ความรู้ ฝึกอบรม สัมมนา
และการสนับสนุนการศึกษาต่อในหลักสูตรสำหรับผู้บริหาร
เพื่อให้ผู้บริหารนำความรู้มาประยุกต์ใช้ในการบริหารจัดการ พัฒนาบริษัท ให้เติบโตอย่างยั่งยืน
และบรรลุวัตถุประสงค์ที่ได้วางไว้

โดยกรรมการที่ผ่านการอบรมหลักสูตรจากสมาคมส่งเสริมสถาบันกรรมการบริษัทไทย (IOD) มีดังนี้

+---+------------------------------+-----------------------------------+
|   | รายชื่อกรรมการ                 | ผ่านการอบรมหลักสูตรจาก IOD           |
+---+------------------------------+-----------------------------------+
| 1 | ศาสตราจารย์พิเศษเรวัต ฉ่ำเฉลิม    | - DAP                             |
+---+------------------------------+-----------------------------------+
| 2 | พลตำรวจเอกสนอง วัฒนวรางกูร     | - DAP                             |
|   |                              |                                   |
|   |                              | - DCP                             |
|   |                              |                                   |
|   |                              | - RCP                             |
+---+------------------------------+-----------------------------------+
| 3 | ดร.ชุมพล พรประภา              | - RCP                             |
+---+------------------------------+-----------------------------------+
| 4 | นายชำนิ จันทร์ฉาย               | - DAP                             |
+---+------------------------------+-----------------------------------+
|   |                              | - RCP                             |
+---+------------------------------+-----------------------------------+
| 5 | พลตำรวจโทเจตน์ มงคลหัตถี        | - DAP                             |
+---+------------------------------+-----------------------------------+
|   |                              | - ACP                             |
+---+------------------------------+-----------------------------------+
|   |                              | - FND                             |
+---+------------------------------+-----------------------------------+
|   |                              | - DCP                             |
+---+------------------------------+-----------------------------------+
| 6 | นายสุชัย ภูพิชญ์พงษ์               | - MIR                             |
+---+------------------------------+-----------------------------------+
|   |                              | - DAP                             |
+---+------------------------------+-----------------------------------+
|   |                              | - ACP                             |
+---+------------------------------+-----------------------------------+
| 7 | นายธนาธิป วิทยะสิรินันท์           | - DCP                             |
+---+------------------------------+-----------------------------------+
| 8 | นายมาศถวิน ชาญวีรกูล            | - DAP                             |
+---+------------------------------+-----------------------------------+
| 9 | นางสนองนุช ชาญวีรกูล            | - FND                             |
+---+------------------------------+-----------------------------------+
| 1 | นางอนิลรัตน์ นิติสาโรจน์           | - DCP                             |
| 0 |                              |                                   |
+---+------------------------------+-----------------------------------+
| 1 | นายวัลลภ รุ่งกิจวรเสถียร          | - DAP                             |
| 1 |                              |                                   |
+---+------------------------------+-----------------------------------+
| 1 | นายวรพันธ์ ช้อนทอง              | - DCP                             |
| 2 |                              |                                   |
+---+------------------------------+-----------------------------------+
|   |                              | - DCP Refreshment                 |
+---+------------------------------+-----------------------------------+

- นโยบายการกำกับดูแลกิจการที่ดี

บริษัทตระหนักถึงความสำคัญของการกำกับดูแลกิจการที่ดี
โดยมีความเชื่อมั่นว่านโยบายการกำกับดูแลกิจการที่ดี
จะเป็นการเสริมสร้างความเป็นเลิศทั้งในด้านกระบวนการทำงานและกระบวนการบริหารจัดการ
ซึ่งจะยกระดับผลการดำเนินงานของบริษัท ให้เป็นที่น่าเชื่อถือต่อนักลงทุน
ทั้งยังเป็นการเพิ่มมูลค่าสูงสุดให้แก่ผู้ถือหุ้น บริษัทจึงได้กำหนดนโยบายการกำกับดูแลกิจการขึ้น
โดยยึดถือหลักการกำกับดูแลกิจการที่ดี ตามแนวทางของตลาดหลักทรัพย์แห่งประเทศไทย ดังต่อไปนี้

นโยบายการกำกับดูแลกิจการที่ดีของบริษัท ได้ยึดถือ หลักการ 4 ประการ ดังนี้

1.  ความโปร่งใส (Transparency)
    คือฐานที่สร้างความไว้วางใจระหว่างบริษัทกับผู้มีส่วนได้เสียภายในกรอบข้อจำกัดของภาวะการแข่งขันของบริษัท
    ความโปร่งใสมีส่วนช่วยเสริมประสิทธิผลของบริษัท และการทำงานของตลาดทุน
    ช่วยให้คณะกรรมการบริษัท
    สามารถแก้ไขปัญหาอย่างมีประสิทธิผลและเปิดโอกาสให้ผู้ถือหุ้นและผู้ที่เกี่ยวข้องพินิจพิเคราะห์บริษัท
    ได้อย่างถี่ถ้วนขึ้น

2.  คุณธรรม (Integrity) หมายถึงการทำธุรกิจอย่างตรงไปตรงมาภายใต้กรอบจริยธรรมที่ดี
    รายงานทางการเงินและสารสนเทศอื่นๆ
    ที่เผยแพร่โดยบริษัทต้องแสดงภาพที่ถูกต้องและครบถ้วนเกี่ยวกับฐานะการเงินของบริษัท

3.  ความรับผิดชอบต่อผลการปฏิบัติงานตามหน้าที่ (Accountability)
    มีส่วนสำคัญกับคณะกรรมการบริษัท และผู้ถือหุ้น คณะกรรมการบริษัท
    แสดงความรับผิดชอบดังกล่าวโดยมีบทบาทสำคัญในการนำเสนอรายงานต่อผู้ถือหุ้นเกี่ยวกับผลการปฏิบัติงานของบริษัท
    ความรับผิดชอบตามหน้าที่ของคณะกรรมการบริษัท ต้องอาศัยกฎเกณฑ์และข้อกำหนดที่เหมาะสม
    และการเปิดเผยผลการปฏิบัติงาน เป็นปัจจัยสำคัญของความสำเร็จของบริษัท

4.  ความสามารถในการแข่งขัน (Competitiveness) เป้าหมาย คือ
    การมีส่วนช่วยในการสร้างความเจริญและเพิ่ม มูลค่าแก่ผู้ถือหุ้น
    การกำกับดูแลจึงควรมีความคล่องตัวและเสริมสร้างให้เกิดและไม่เป็นอุปสรรคต่อการริเริ่ม
    ประสิทธิภาพและภาวะการเป็นผู้ประกอบการ
    อันจะนำไปสู่ความได้เปรียบเชิงการแข่งขันที่ยั่งยืนให้กับบริษัท

บริษัทยึดหลักการการกำกับดูแลกิจการนี้ในการดำเนินธุรกิจ
โดยบริษัทได้วางหลักการการกำกับดูแลกิจการไว้เป็นหนึ่งในกลยุทธ์ในการดำเนินธุรกิจของบริษัท
เพื่อให้บริษัท มีความเติบโตอย่างยั่งยืนและมั่นคง นอกจากนั้นบริษัท
ยังได้มีการดำเนินการตามหลักเกณฑ์ ข้อบังคับและประกาศต่างๆ
ที่เกี่ยวข้องกับหลักการกำกับดูแลกิจการที่ดีของหน่วยงานต่างๆ ที่เกี่ยวข้อง
เพื่อให้นักลงทุนและผู้มีส่วนได้เสียของบริษัท เกิดความมั่นใจในการดำเนินงานของบริษัท

บริษัทได้มีการติดตามการปฏิบัติตามนโยบายการกำกับดูแลกิจการและทบทวนนโยบายดังกล่าวให้มีความเหมาะสม
โดยคณะกรรมการบริษัท ได้มีการประชุมถึงนโยบายดังกล่าว อีกทั้งตามที่บริษัท ได้กำหนดให้
การกำกับดูแลกิจการเป็นหนึ่งในกลยุทธ์หลักในการดำเนินธุรกิจของบริษัท

บริษัทประกาศให้พนักงานทุกคนได้รับทราบถึงนโยบายการกำกับดูแลกิจการและมีการชี้แจงในการประชุมพนักงานเป็นประจำ
พร้อมแสดงไว้บน Web Intranet ของบริษัท
นอกจากนั้นแล้วยังได้เปิดเผยนโยบายการกำกับดูแลกิจการไว้บน Website ของทางบริษัท ที่
www.stecon.co.th ด้วย

- จริยธรรมธุรกิจ และจรรยาบรรณสำหรับกรรมการ ผู้บริหาร และพนักงานของบริษัท

บริษัท ซิโน – ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หนึ่งในบริษัท
ผู้รับเหมาชั้นนำของประเทศมีประสบการณ์ยาวนานกว่า 40 ปี
ประกอบธุรกิจรับเหมาก่อสร้างทุกประเภท มีลูกค้าทั้งจากภาครัฐ รัฐวิสาหกิจ และเอกชน
โดยลักษณะงานก่อสร้างจะมีตั้งแต่โครงการที่เป็นโครงการขนาดกลางไปจนถึงงานก่อสร้างขนาดใหญ่ที่ต้องอาศัยความชำนาญและเทคโนโลยีระดับสูง
ลักษณะงานก่อสร้างของบริษัท สามารถแบ่งแยกได้เป็น 5 ประเภท คือ งานก่อสร้างด้านอาคาร
งานก่อสร้างด้านพลังงาน งานก่อสร้างด้านสาธารณูปโภค งานก่อสร้างด้านอุตสาหกรรม
และงานก่อสร้างด้านสิ่งแวดล้อม

จากประสบการณ์ที่ยาวนาน บริษัทเป็นที่ยอมรับโดยทั่วไปถึงการดำเนินงานอย่างมีประสิทธิภาพ
เป็นผลมาจากบริษัท ได้ดำเนินกิจการภายใต้หลักจริยธรรมธุรกิจ
ซึ่งกำหนดเป็นนโยบายด้านจริยธรรมธุรกิจ ดังนี้

1.  คุณธรรม (Integrity) ปฏิบัติหน้าที่อย่างมีคุณธรรม ยึดมั่นในหลักการและมีความเที่ยงธรรม
    กระทำในสิ่งที่ถูกต้อง

2.  การยึดถือปฏิบัติตามกฎหมาย (Law Abiding) ยึดถือปฏิบัติตาม กฎหมาย กฎเกณฑ์
    และข้อกำหนดที่เกี่ยวข้องกับการดำเนินธุรกิจ

3.  การปฏิบัติหน้าที่อย่างเป็นเลิศ (Commitment to Excellence)
    ปฏิบัติตามหน้าที่อย่างเป็นเลิศ ให้ความรู้ ตระเตรียมการ และมีความมุมานะอย่างสม่ำเสมอ
    เพื่อเพิ่มความรู้ความเชี่ยวชาญในทุกเรื่องที่อยู่ในความรับผิดชอบ

4.  ชื่อเสียงและความภาคภูมิใจ (Reputation and Morale) สรรค์สร้างชื่อเสียงที่ดีของบริษัท
    และความภาคภูมิใจของทั้งพนักงานและผู้บริหาร
    โดยร่วมกันไม่กระทำการใดๆซึ่งอาจเป็นการทำลายความสัมพันธ์ระหว่างกัน
    และร่วมมือกันดำเนินการใดๆ
    ที่จำเป็นเพื่อแก้ไขหรือป้องกันความประพฤติที่ไม่เหมาะสมของผู้อื่น

5.  ความรับผิดชอบตามหน้าที่ (Accountability) มีความรับผิดชอบตามหน้าที่
    การคำนึงถึงจริยธรรมในการตัดสินใจ

6.  ความโปร่งใส (Transparency) การดำเนินกิจการจะต้องมีการเปิดเผย (Disclosure)
    ข้อมูลอย่างเพียงพอตามกฎหมาย
    ตามกฎระเบียบของหน่วยงานที่มีส่วนเกี่ยวข้องในการควบคุมกำกับดูแลกิจการ

7.  การปฏิบัติต่อผู้มีส่วนได้เสียอย่างเท่าเทียมกัน (Equitable Treatment)
    การปฏิบัติต่อผู้มีส่วนได้เสีย ไม่ว่าจะเป็น ผู้ถือหุ้น พนักงาน คู่ค้า เจ้าหนี้ ลูกหนี้
    เป็นไปอย่างเป็นธรรมและเท่าเทียมกัน มีการเปิดเผยข้อมูลต่างๆ
    ให้กับผู้ที่เกี่ยวข้องอย่างถูกต้อง

8.  ความรับผิดชอบต่อสิ่งแวดล้อม (Environmental Responsibilities)
    ในการทำงานมีความรับผิดชอบต่อสิ่งแวดล้อม ปฏิบัติตามหลักการ กฎเกณฑ์ กฎระเบียบ
    อันเกี่ยวกับการรักษาสิ่งแวดล้อม ชุมชน และสังคม

9.  ความปลอดภัยและสุขภาพที่ดีในการทำงาน (Safety and Occupational Health)
    ดำเนินการตาม กฎหมาย และข้อบังคับต่างๆ ที่เกี่ยวข้อง
    ให้เป็นไปตามมาตรฐานของอุตสาหกรรม
    ที่เกี่ยวกับความปลอดภัยและสวัสดิภาพในการทำงานของพนักงาน
    ร่วมถึงการมีสุขภาพที่ดีของพนักงานด้วย

  10. หลีกเลี่ยงความขัดแย้งทางผลประโยชน์ (Avoiding Conflict of Interest)
  หลีกเลี่ยงความขัดแย้งทางผลประโยชน์ โดยการสร้างกลไกการกำกับดูแลต่างๆ
  เพื่อให้มั่นใจว่ากรรมการและผู้บริหารปฏิบัติหน้าที่ด้วยความระมัดระวังและด้วยความซื่อสัตย์รวมถึงรักษาผลประโยชน์ของบริษัท
  การจัดโครงสร้างของคณะกรรมการบริษัท
  ให้มีอัตราส่วนที่เหมาะสมระหว่างกรรมการที่เป็นผู้บริหารกับกรรมการภายนอก
  การจัดให้มีความรับผิดชอบตามหน้าที่และการเปิดเผยสารสนเทศที่ดี
  การมีผู้สอบบัญชีอิสระซึ่งช่วยดูแลผู้บริหารโดยการให้คำรับรองเกี่ยวกับงบการเงินของบริษัท
  เป็นต้น

นอกจากนั้นแล้วคณะกรรมการบริษัท ได้มีมติให้จัดทำ จรรยาบรรณสำหรับคณะกรรมการ ผู้บริหาร
และพนักงานของบริษัท เพิ่มเติมขึ้น เพื่อให้คณะกรรมการ ผู้บริหาร และพนักงานของบริษัท
ทุกคนมีส่วนร่วมในการริเริ่มปฏิบัติ และรับผิดชอบในพันธกิจของบริษัท
โดยยึดถือการปฏิบัติตามหลักจริยธรรมธุรกิจของบริษัท
โดยบริษัทได้ประกาศให้พนักงานทุกคนได้รับทราบถึงจรรยาบรรณสำหรับคณะกรรมการ
ผู้บริหารและพนักงาน และมีการชี้แจงในการประชุมพนักงาน พร้อมแสดงรายละเอียดไว้บน Web
Intranet ของบริษัท

- การควบคุมภายใน และ การบริหารความเสี่ยง

บริษัทได้อธิบายถึงระบบควบคุมภายใน การตรวจสอบภายใน และการบริหารความเสี่ยงไว้ในหัวข้อ
“การควบคุมภายใน”

[1] ผู้ที่เกี่ยวข้อง หมายถึง บุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์

[2] กรรมการที่มีส่วนร่วมบริหารงาน หมายถึง กรรมการที่ดำรงตำแหน่งเป็นผู้บริหาร
กรรมการที่ทำหน้าที่รับผิดชอบเยี่ยงผู้บริหาร และกรรมการที่มีอำนาจลงนามผูกพัน
เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
และเป็นการลงนามร่วมกับกรรมการรายอื่น

[3] บริษัทย่อยลำดับเดียวกัน หมายถึง บริษัทย่อยตั้งแต่ 2
บริษัทขึ้นไปที่มีบริษัทใหญ่เป็นบริษัทเดียวกัน